
1. Az első és legfontosabb szükséglet a keresztény életben: a közösség 
Istennel. 

A bennünk levő isteni élet Istentől származik, és teljesen Tőle függ. 
Ahogy minden pillanatban szükségem van friss levegőre, ahogy a Nap 
minden pillanatban újra leküldi a fényét, úgy a lelkem is csak az Istennel 
való közvetlen, élő kapcsolatban lehet erős. 

Az egy napra küldött manna másnapra megromlott. Minden nap friss 
kegyelemre van szükségem a mennyből, és ezt csak úgy szerezhetem meg, 
ha közvetlenül Istenre várok. Minden napot kezdj úgy, hogy várakozol 
Isten előtt, és hagyd, hogy Ő megérintsen téged. Szánj rá időt, hogy 
találkozz Istennel. 

2. Ehhez az első dolgod az áhítatodban az legyen, hogy lecsendesíted 
magad Isten előtt. Imában vagy imádásban, minden azon múlik, hogy Isten 
elfoglalja a fő helyet. Csendesen meg kell hajolnom előtte, alázatos hitben 
és magasztalásban, és így szólni a szívemben: „Isten van. Isten közel van. 
Az Isten szeretet, Aki közölni akarja Magát velem. A mindenható Isten, 
Aki cselekszik mindent mindenkiben, most arra vár, hogy bennem 
cselekedjen, és megismertesse Magát." Szánd rá az időt, amíg átéled, hogy 
Isten nagyon közel van. 

3. Amikor Istennek megadtad az Őt megillető tiszteletet, dicsőséget és 
hatalmat, akkor foglald el a legalacsonyabb helyet, és igyekezz betelni az 
alázatosság Szellemével. Teremtményként az a te boldogságod, hogy 
semmi legyél, hogy Isten legyen minden benned. Bűnösként arra sem vagy 
méltó, hogy fölnézz Istenre; hajolj meg megalázkodva. Szentként hadd 
árasszon el téged Isten szeretete, és hajolj meg még mélyebben. Borulj le 
Előtte alázatosan, szelíden, türelemmel, és vesd alá magad az Ő jóságának 
és irgalmának. Ő fel fog magasztalni téged. Óh! Szánj időt rá, hogy nagyon 
lealacsonyodj Isten előtt! 

4. Azután fogadd el és értékeld a helyedet Krisztus Jézusban. Isten semmi 

másban nem gyönyörködik, mint az Ő szeretett Fiában, és semmi más nem 
elégítheti ki Őt azokban, akik Hozzá közelednek. Lépj be mélyen Isten 
szent jelenlétébe azzal a bátorsággal, amit a vér ad, és azzal a 
bizonyossággal, hogy Krisztusban igen kedves vagy előtte. Krisztusban a 
kárpiton belül vagy. Hozzáférsz az Atya szívéhez és szeretetéhez. Ez az 
Istennel való közösség nagy célja: hogy több legyen Istenből az életemben, 
és Isten kiformálja bennem Krisztust. Légy csendes Isten előtt, és hagyd, 
hogy megáldjon téged. 

5. Ez a Krisztus élő személy. Személyes szeretettel szeret téged, és minden 
nap keresi a te szereteted személyes válaszát. Nézz az arcába bizalommal, 
amíg az Ő szeretete igazán a szívedbe ragyog. Örvendeztesd meg a szívét 
avval, hogy megmondod Neki, hogy szereted Őt. Ő felajánlja Magát neked 
személyes Üdvözítőként és a bűn erejétől való megőrzőként. Ne azt 
kérdezd: „Meg lehet-e őrizni engem a bűntől, ha közel maradok Hozzá?"; 
hanem azt kérdezd: „Meg lehet-e őrizni engem a bűntől, ha Ő mindig közel 
marad hozzám?" És hamar meglátod, milyen biztonságos bízni Benne. 

6. Krisztus élete bennünk van mint erő, és Ő jelen van bennünk, mint 
személy. Ezenfelül még az Ő hasonlósága is kimunkálódik bennünk. Neki 
ki kell formálódnia bennünk, hogy az Ő formája vagy alakja, az Ő 
hasonlósága látható legyen bennünk. Hajolj meg Isten előtt, amíg megérzed 
az Ő nagyságát és annak a munkának a boldogságát, amit Isten végez 
benned folyamatosan ezen a napon. Mondd ezt Istennek: „Atyám, itt 
vagyok Neked, hogy annyit adj nekem Krisztus hasonlóságából, amennyit 
be tudok fogadni." És várj, amíg Ő azt mondja: „Gyermekem, annyit adok 
neked Krisztusból, amennyire nyitott a szíved, hogy befogadjon." Isten, aki 
kinyilatkoztatta Jézust testben, és tökéletessé tette Őt, ki fogja 
nyilatkoztatni Őt neked, és tökéletessé fog tenni téged Őbenne. Az Atya 
szereti a Fiút, és gyönyörködik abban, amikor kialakítja az Ő képét és 
hasonlatosságát benned. Számíts rá, hogy ezt az áldott munkát elvégzi 
benned, ahogy vársz a te Istenedre, és megtartod Vele a közösséget. 

7. Krisztus hasonlósága főleg két dologból áll: a halálához és a 
feltámadásához való hasonlóságból (Róma 6,5). Krisztus halála volt az Ő 
alázatosságának és engedelmességének a beteljesedése, amikor teljesen 

feladta az életét Istennek. Őbenne halottak vagyunk a bűnnek. Ahogy 
alázatosan leborulunk Isten előtt, Tőle való függésben, és teljesen alávetjük 
magunkat Neki, az Ő halálának az ereje dolgozik bennünk, és mi hasonlóvá 
válunk az Ő halálához. És így megismerjük Őt az Ő feltámadásának az 
erejében, a bűn feletti győzelemben, és a feltámadott élet minden örömében 
és erejében. Ezért minden reggel „szánjátok oda magatokat az Istennek, 
mint akik a halálból életre keltetek." Ő fenn fogja tartani az életet, amit 
adott, és megadja a kegyelmet, hogy feltámadottként éljünk. 

8. Mindez csak a Szent Szellem erejében történhet, aki benned lakik. 
Számíts rá, hogy Ő megdicsőíti Krisztust benned. Számíts arra, hogy 
Krisztus egyre jobban kiárasztja benned az Ő Szellemét. Ahogy vársz Isten 
előtt, hogy felismerd az Ő jelenlétét, emlékezz, hogy a Szent Szellem azért 
van benned, hogy kinyilatkoztassa Isten dolgait. Igyekezz Isten 
jelenlétében, hogy olyan valóságos legyen Krisztus Szellemének a kenete, 
hogy az egész életed minden pillanata szellemi legyen. 

9. Ahogy ezen a csodálatos üdvösségen elmélkedsz, és keresed a teljes 
közösséget a nagy és szent Istennel, és várod, hogy Ő kinyilatkoztassa 
Krisztust benned, érezni fogod, mennyire szükséges mindent feladnod 
ahhoz, hogy befogadd Őt. Törekedj a kegyelemre, hogy megtudd, mit jelent 
annyira Istennek élni, mint amennyire Krisztus tette. Csak maga a Szent 
Szellem tud megtanítani téged, mit jelenthet az egész élet teljes átadása 
Istennek. Várd, hogy Isten megmutassa neked ebben azt, amit nem tudsz. 
Minden Istenhez való közeledést, minden kérést, hogy közösségben légy 
Vele, kísérjen egy új, nagyon határozott és teljes önátadás Neki, hogy 
cselekedjen benned. 

10. „Hit által." Itt és végig a Szentírásban és a szellemi életben ez az 
alaphang. Ahogy vársz Isten előtt, legyen mély, csendes hited Benne, Aki 
láthatatlan, Aki olyan közel van, olyan szent, olyan hatalmas, olyan 
szeretetteljes. Legyen mély, nyugodt hited abban is, hogy a mennyei élet 
minden áldása és ereje körülötted és benned van. Csak szánd oda magad 
hittel, teljes bizalommal az örökké áldott Szentháromságnak, hogy véghez 
viszi benned Isten teljes tervét. Kezdj minden napot ily módon 
közösségben Istennel, és Isten minden lesz mindenben számodra. 

„Az pedig mondta neki: Fiam, te mindenkor velem vagy, és 
mindenem a tiéd!" (Lukács 15,3 1). 

A fenti Ige szavait mindnyájan ismerjük. Az idősebb fiú panaszkodva azt 
mondta, hogy bár az apa elkészített egy lakomát és levágatta a hízott tulkot 
a tékozló fiúnak, neki soha nem adott még egy kecskét sem, hogy vigadjon 
a barátaival. Az apa így felelt: „Fiam, te mindenkor velem vagy, és 
mindenem a tiéd." Nem kaphatunk csodálatosabb kijelentést mennyei 
Atyánk szeretetéről, mint amire ez mutat rá. Gyakran beszélünk az atyai 
szív csodálatos megnyilatkozásáról abban, ahogy üdvözölte a tékozló fiút 
és amit tett érte. De itt az apa szeretetének még csodálatosabb 
kinyilatkoztatását látjuk abban, amit az idősebb fiúnak mond. 

Ha azt akarjuk, hogy mélyebb legyen a szellemi életünk, akkor egyfelől 
világosan kell látnunk, milyen szellemi életet szán nekünk Isten; másfelől 
fel kell tennünk a kérdést, vajon mi azt az életet éljük-e; és ha nem, akkor 
mi akadályoz abban, hogy teljességében megéljük. 

Ez a téma természeténél fogva három részletre tagozódik: 1. Isten 
gyermekeinek nagy kiváltsága. 2. Túl sok hívő szegényes tapasztalata. 3. 
Az eltérés oka; és végül, a kiváltság visszaállításának módja. 

I. ISTEN GYERMEKEINEK NAGY KIVÁLTSÁGA 

Két dolog írja le a kiváltságot. Az első: „Fiam, te mindenkor velem vagy" - 
az Atyáddal való töretlen közösség a te osztályrészed. A második: 
„Mindenem a tiéd" - mindaz, amit Isten a gyermekeinek adhat, az övék. 

„Te mindenkor velem vagy." Én mindig melletted vagyok. Eleted 
minden óráját a jelenlétemben töltheted, és mindenem a tiéd. Én atya 
vagyok, szerető atyai szívvel. Semmi jót nem tartok vissza tőled. Ezekben 
az ígéretekben benne van Isten örökségének gazdag kiváltsága. Benne van, 
először is, a Vele való töretlen kapcsolat. Egy apa soha nem küldi el a 

gyermekét avval a gondolattal, hogy nem érdekli, a gyermeke tudja-e, hogy 
O szereti őt. Az apa vágyik arra, hogy a gyermek higgye, hogy az apja 
tekintetének világossága rajta van egész nap - ha elküldi iskolába, vagy 
bárhova, ahova a szükség kényszeríti, ez a szülői érzés számára az 
áldozatot jelent. Ha így van ez egy földi apával, mit gondolsz Istenről? O 
nem akarja, hogy minden gyermeke tudja, hogy folyamatosan az O 
tekintetének a világosságában él? Ez a jelentése annak, hogy „Fiam, te 
mindenkor velem vagy." 

Ez volt Isten népének kiváltsága az ószövetségi időkben. Azt olvassuk, 
hogy „Enókh Istennel járt." Isten ezt ígérte Jákobnak: „íme, én veled 
vagyok, hogy megőrizzelek téged, valahova mész, és visszahozzalak e 
földre; mert nem hagylak el téged, míg be nem teljesítem, amit neked 
mondtam." És Isten ígérete Izraelnek Mózes által így szólt: „Én veletek 
leszek, és nyugalmat adok nektek." Mózes felelete az ígéretre ez volt: 
„Mert miről ismerhetjük meg, hogy én és a te néped kedvet találtunk 
előtted? Nem arról-e, ha velünk jársz? így vagyunk megkülönböztetve, én 
és a te néped minden néptől, amely e föld színén van." Izraellel Isten 
jelenléte volt a jele annak, hogy meg voltak különböztetve más néptől. Ezt 
az igazságot tanítja az egész Ószövetség; és ha így van, mennyivel inkább 
számíthatunk erre az Újszövetségben? így azt találjuk, hogy a mi 
Üdvözítőnk ígéretet tett azoknak, akik szeretik Őt és megtartják az Ő 
szavát, hogy az Atya is szeretni fogja őket, és az Atya és a Fiú eljönnek, és 
nála fognak lakni. 

Engedd ezt a gondolatot a szívedbe - hogy Isten gyermeke el van hívva 
erre az áldott kiváltságra, hogy életének minden pillanatát Istennel 
közösségben élje. El van hívva, hogy élvezze az O tekintetének teljes 
világosságát. Sok keresztény van - úgy gondolom, hogy a keresztények 
többsége - akik szerint a Szent Szellem munkája a bűnről való 
meggyőzésre és a megtérésre korlátozódik, és nem nagyon gondolnak arra, 
hogy Ő eljött, hogy a szívünkben lakjon, és ott kinyilatkoztassa nekünk 
Istent. O nem azért jött, hogy közel lakjon hozzánk, hanem hogy bennünk 
lakjon, hogy mi beteljünk az Ő bent lakásával. Parancsot kaptunk, hogy 
teljünk be a Szellemmel, és azután a Szent Szellem kinyilvánítja nekünk 

Isten jelenlétét. Erről szól a Zsidókhoz írt levél egész tanítása: a kárpit ketté 
szakadt, bemehetünk a szentek szentjébe Jézus vére által. Isten jelenlétébe 
jövünk, hogy egész nap úgy élhessünk, hogy az a jelenlét rajtunk nyugszik. 
Ez a jelenlét velünk van, bárhová megyünk, és mindenféle bajban 
zavartalan nyugalomban és békében vagyunk. „Fiam, te mindenkor velem 
vagy." 

Vannak emberek, akik úgy gondolják, hogy Isten, valamilyen 
érthetetlen felségjogánál fogva, visszavonja az arcát. De tudom, hogy Isten 
túlságosan szereti a népét ahhoz, hogy visszatartsa tőlük a közösségét 
bármilyen ok miatt. Isten jelenlétének az igazi oka inkább a mi bűnünk és 
hitetlenségünk, mint bármely feltételezett felségjog az Ő részéről. Ha Isten 
gyermeke hitben és engedelmességben jár, akkor az isteni jelenlétet 
töretlenül, folyamatosan élvezi. 

Azután a következő a boldog kiváltság: „Mindenem a tiéd." Hála 
Istennek, Ő odaadta értünk a saját Fiát, és Vele együtt mindent nekünk 
adott, ami Őbenne van. Nekünk adta Krisztus életét, az Ő szeretetét, a 
Szellemét, a dicsőségét. Minden a tiétek, és ti Krisztusé vagytok, Krisztus 
pedig Istené. Isten az 0 Fiának, az örökkévaló Királynak, minden 
gazdagságát odaadja mindegyik gyermekének. „Fiam, te mindenkor velem 
vagy, és mindenem a tiéd." Nem ezt jelentik mindazok a csodálatos 
ígéretek, amiket az imával kapcsolatban kaptunk: „Akármit kértek az én 
nevemben, megkapjátok."? De igen, ezt. Ez Isten gyermekeinek az élete, 
ahogy Ő Maga bemutatta nekünk. 

2. A hívők nagy kiváltságával ellentétben, nézd meg, milyen 

II. TÚL SOKUNK SZEGÉNYES TAPASZTALATA. 

Az idősebb fiú az apjával élt, és szolgálta őt „ennyi esztendőtől fogva," 
és panaszkodott, hogy az apja egy kecskegidát sem adott neki, miközben a 
tékozló testvérének odaadta a hízott tulkot. Miért volt ez? Egyszerűen azért, 
mert nem kérte. Nem hitte, hogy megkapná, és ezért soha nem kérte, és 
soha nem élvezte. így élt folyamatos zúgolódásban és elégedetlenségben, és 
az egész nyomorult élete alátámasztotta azt, amit mondott. Az apja mindent 

neki adott, de ő soha nem élvezte, és mindezért a szerető és kedves apját 
vádolta. O, szeretteim, nem ilyen sok hívőnek az élete? Nem így beszélnek 
és cselekszenek sokan? Minden hívő megkapta az Istennel való töretlen 
közösség ígéretét, de ő azt mondja: „Nem élveztem. Nagyon próbáltam, és 
minden tőlem telhetőt megtettem, imádkoztam az áldásért, de úgy tűnik 
nekem, Isten nem látja jónak, hogy megadja nekem." De miért nem? Az 
egyik azt mondja, Isten felségjoga, hogy visszatartsa az áldást. Az apa nem 
tartotta vissza az ajándékait a felségjogára hivatkozva, és a mi Mennyei 
Atyánk sem tart vissza semmi jót azoktól, akik szeretik Őt. O nem tesz 
ilyen különbséget a gyermekei között. Ő „hatalmas arra, hogy rátok árassza 
minden kegyelmét." Ez volt az ígéret, ami mindenkinek egyformán szólt a 
korintusi gyülekezetben. 

Egyesek úgy gondolják, ezek az áldások nem nekik vannak, hanem 
azoknak, akik több időt tudnak szánni a vallásra és az imádkozásra; vagy az 
ő helyzetük olyan nehéz, olyan különleges, hogy nekünk fogalmunk sem 
lehet az ő különféle akadályaikról. De nem gondolják az ilyenek, hogy 
Isten, ha O helyezi őket ezekbe a helyzetekbe, nem tud bőven kegyelmet 
adni azoknak megfelelően? Ők bevallják, hogy megtehetné, ha akarná, 
csodát tehetne értük, amire ők aligha számíthatnak. Ők is, valahogyan, mint 
az idősebb fiú, Istent vádolják. Sokan közülük, amikor megkérdezik őket, 
hogy töretlen kapcsolatot élveznek-e Istennel, azt mondják: „Sajnos nem! 
Nem jutottam olyan magasra, ez túl magas nekem. Ismerek egyeseket, akik 
elérték ezt, és olvastam ilyet, de Isten valamiért nem adta meg nekem." De 
miért nem? Talán úgy gondolod, hogy nem vagy képes befogadni 
ugyanannyi szellemi áldást, mint mások. A Biblia olyan örömről beszél, 
ami „kibeszélhetetlen és dicsőült," ami a hit gyümölcse; és arról, hogy „az 
Isten szeretete kitöltetett a mi szívünkbe a Szent Szellem által, Aki adatott 
nekünk." Vágyunk rá, igaz? Miért ne kapnánk meg? Kértük? Úgy 
gondoljuk, hogy nem vagyunk méltók az áldásra - nem vagyunk elég jók, 
és Isten ezért nem adta meg. Többen vannak köztünk, mint gondolnánk, 
akik Istent vádolják a sötétségükért és a tévelygéseikért. Vigyázz! Vigyázz! 
Vigyázz! 

És mi van a másik ígérettel? Az Atya azt mondja: „Mindenem a tiéd." 

Örvendezel a Krisztus kincseiben? Tudod, hogy bőséges készlet áll 
rendelkezésedre minden szellemi szükségleted betöltésére minden nap? 
Istennél bőségesen ott vannak számodra mindezek. „Soha nem adtál nekem 
egy kecskegidát sem!" A válasz ez: „Mindenem a tiéd. Neked adtam 
Krisztusban." 

Kedves olvasó, olyan helytelen gondolataink vannak Istenről. Milyen 
Isten? Nem tudok szebb és tanulságosabb képről, mint a Nap. A Nap soha 
nem fárad bele a világításba - hogy kiárassza jótékony sugarait mind a 
jókra, mind a gonoszokra. Elzárhatod az ablakaidat spalettákkal vagy 
téglákkal, a Nap ugyanúgy sütne tovább; még ha mi sötétben ülnénk is, 
teljes sötétségben, a napsütés ugyanolyan lenne. Isten Napja világít minden 
levélre, minden virágra, minden fűszálra, mindenre, ami a földből fakad. 
Mind a megkapják ezt a gazdagságot a napsugártól, amíg teljességre jutnak 
és gyümölcsöt teremnek. Az, Aki a Napot teremtette, kevésbé lenne 
hajlandó belém önteni a szeretetét és az életét? A Nap - micsoda szépséget 
hoz létre! És az én Istenem - ne gyönyörködne még inkább abban, hogy 
szépséget és gyümölcsözést hoz létre bennem? - Olyat, amiről megígérte, 
hogy adja? És mégis egyesek, amikor megkérdezik tőlük, hogy miért nem 
élnek töretlen közösségben Istennel, azt mondják: „Nem tudom, miért. Ez 
az egyetlen ok, amit mondani tudok: O nem adta meg nekem." Emlékszel 
annak a példázatára, aki azt mondta: „Tudtam, hogy kemény ember vagy, 
elveszed amit nem te tettél el, és aratod, amit nem te vetettél." Azt kéred 
számon rajtam, amit nem adtál meg. Oh! Tegyük fel a kérdést: miért van 
az, hogy a hívők ilyen alacsony szinten élnek? 



3. ISTEN AJÁNDÉKAI ÉS A MI ALACSONY 
SZINTŰ TAPASZTALATAINK KÖZÖTTI ELTÉRÉS 

OKA 

A hívők panaszkodnak, Isten soha nem adott nekik egy kecskegidát. 
Vagy Isten adott nekik valamennyi áldást, de soha nem adta meg a teljes 
áldást. Soha nem töltötte be őket az Ő Szellemével. Azt mondják: „A 

szívemből soha nem ömlöttek élő víz folyamai, ahogy azt a János 7,38 
ígéri." Mi az ok? Az idősebb fiú úgy gondolta, hűségesen szolgálta az apját 
sok esztendőn át, de a szolgaság szellemével és nem a gyermek 
szellemével, így a hitetlensége megvakította az apja szeretete és kedvessége 
iránt, és mindvégig nem volt képes meglátni, hogy az apja kész volt nem 
csak egy kecskegidát adni neki, hanem akár száz vagy ezer gidát is, ha van 
neki annyi. Egyszerűen hitetlenségben, tudatlanságban és vakságban élt. 
Megfosztotta magát a kiváltságoktól, amiket az apja biztosított számára. 
Tehát ha eltérés van a mi életünk és Isten minden ígéretének beteljesedése 
és élvezése között, akkor mi vagyunk a hibásak. Ha nem azt tapasztaljuk, 
amit Isten akar, az azért van, mert nem hiszünk Isten szeretetében, Isten 
erejében és Isten ígéreteinek a valóságában. 

Isten Igéje arra tanít minket az izraeliták történetében, hogy a 
hitetlenségük volt a bajaik okozója, és nem valami korlátozás vagy 
akadályozás Isten részéről. Ahogy a 78. zsoltár mondja: „Sziklákat hasított 
meg a pusztában, és inniuk adott bőségesen, akárcsak a mélységes 
vizekből. Patakokat fakasztott a kősziklából, és folyamok módjára vizeket 
ömlesztett." Mégis vétkeztek avval, hogy kételkedtek az Ő erejében, hogy 
tud-e húst adni nekik. „És szóltak Isten ellen, mondván: Avagy tudna-e 
Isten asztalt teríteni a pusztában?" (15-19. vers). Később ezt olvassuk a 41. 
versben: „És újra kísértették az Istent, és ingerelték Izrael szentjét." 
Továbbra sem bíztak Benne időről-időre. Amikor Kádes-Barneába értek, és 
azt mondta nekik, hogy menjenek be a tejjel és mézzel folyó földre, ahol 
nyugalom, bőség és győzelem lesz az osztályrészük, csak két ember 
mondta azt: „Igen! El tudjuk foglalni, mert Isten győzelmet tud adni 
nekünk." De a tíz kém és a hatszázezer ember ezt felelte: „Nem! Nem 
tudjuk elfoglalni a földet, túl erősek az ellenségek hozzánk képest." 
Egyszerűen a hitetlenség tartotta kívül őket az ígéret földjéről. 

Ahhoz, hogy mélyülhessen a szellemi életünk, fel kell fedeznünk és be 
kell ismernünk a szívünkben lévő hitetlenséget. Adja Isten, hogy 
megelevenedjünk szellemileg, és meglássuk, hogy a hitetlenségünk 
akadályozta meg, hogy Isten elvégezze bennünk a munkáját. A hitetlenség 
az engedetlenség anyja, és minden bűnömé és hiányosságomé - az 

ingerlékenységemé, büszkeségemé, szeretetlenségemé, világiasságomé, 
mindenféle bűnömé. Bár ezek különböznek természetükben és 
formájukban, mégis mindnyájan ugyanabból a gyökérből nőnek ki: hogy 
nem hiszünk a Szent Szellem szabadságának és teljességének isteni 
ajándékában, Aki bennünk lakik és megerősít minket, és betölt minket Isten 
életével és kegyelmével egész nap. Kérlek, nézz az idősebb fiúra, és tedd 
fel a kérdést, hogy miért volt olyan szörnyű nagy különbség az atya szíve 
és a fiú tapasztalata között. Csak az lehet a válasz, hogy a bűnös hitetlenség 
vakította meg teljesen a fiút, ezért nem érezte az apja szeretetét. 

Kedves hívő társam, azt akarom mondani neked, hogy ha nem élsz Isten 
üdvösségének az örömében, annak teljesen a te hitetlenséged az oka. Nem 
hiszel Isten hatalmas erejében és abban, hogy Ő készen áll arra, hogy a 
Szent Szellem által mélyreható változást vigyen végbe az életedben, és 
képessé tegyen arra, hogy a Neki való odaszántság teljességében élj. Isten 
kész arra, hogy te így élj; de te nem hiszed el. 

Ha az emberek igazán hinnének Isten végtelen szeretetében, micsoda 
változást jelentene ez! Mi a szeretet? Vágy arra, hogy közöljem magam a 
szeretetem tárgyával - az önzés ellentéte, ahogy az lKorinuts 13-ban 
olvassuk „a szeretet... nem keresi a maga hasznát." Az anya így kész arra, 
hogy feláldozza magát a gyermekéért. így Isten is az Ő szeretetében mindig 
kész arra, hogy megáldjon, és O mindenható az O szeretetében. Ez igaz, 
barátaim, Isten mindenható az Ő szeretetében, és minden Tőle telhetőt 
megtesz, hogy betöltsön minden szívet ebben a házban. 

„De ha Isten tényleg annyira meg akarja tenni, és ha Ő mindenható, 
akkor miért nem teszi meg most?" Emlékezned kell, hogy Isten adott neked 
egy akaratot, és ennek az akaratnak a gyakorlásával megakadályozhatod 
Istent, és elégedett maradhatsz, mint az idősebb fiú, az alacsony szintű 
hitetlen élettel. 

Jöjj most, és nézzük meg, mi a különbség oka, amikor Isten magas 
szinten, áldva gondoskodik a gyermekeiről; és sokak alacsony szintű, 
szomorú tapasztalata között, amikor a hitetlenség és a bizalmatlanság 
megszomorítja Őt. 

4. A HELYREÁLLÍTÁS ÚTJA - HOGYAN VALÓSUL 

MEG? 

Mindnyájan ismerjük a tékozló fiú példázatát, és tudjuk, milyen sok 
prédikációt mondtak el a megtérésről a példázat alapján. Elmondták 
nekünk, hogy „magába szállt, és ezt mondta... Fölkelvén elmegyek 
atyámhoz, és ezt mondom neki: Atyám, vétkeztem az ég ellen és ellened. " 
A prédikációkban úgy beszélünk erről, mint a megváltozott élet első 
lépéséről - felismerés, bűnbánat, megvallás, visszatérés Istenhez. De ahogy 
ez az első lépés a tékozló részről, úgy nekünk is emlékeznünk kell, hogy az 
O eltévedt gyermekeinek is ezt a lépést kell megtenniük - mind a 
kilencvenkilencnek, „akinek nincs szüksége megtérésre," vagy azt hiszi, 
hogy nincs. 

Azoknak a keresztényeknek, akik nem értik, milyen rossz az alacsony 
szintű vallásos életük, meg kell tudniuk, hogy ez bűn - hitetlenség; és nekik 
is meg kell térniük, mint a tékozlónak. Sok prédikációt hallottál a meg nem 
térteknek szóló megtérésről; de én megpróbálom Isten gyermekeinek 
prédikálni. Isten nagyon sok gyermeke olyan, mint az idősebb testvér. Az 
atyja azt mondta neki, hogy meg kell fontolnia az iránta való szeretetét, 
ahogy ő a tékozló testvért is szerette. Isten azt mondja evvel, ha elégedettek 
vagyunk az ilyen alacsony szintű élettel: „Meg kell térned, és hinned kell, 
hogy én szeretlek, és mindenem a tiéd." 0 azt mondja: „A hitetlenségeddel 
megszégyenítettél engem. Tíz, húsz vagy harminc évig nem hitted el, 
milyen az én szeretetem boldogságában élni. Meg kell vallanod, milyen 
rosszat tettél nekem ezzel, és meg kell törnie a szívednek ugyanúgy, mint a 
tékozlóénak." 

Istennek sok gyermeke van, akinek meg kell vallania, hogy bár az Ő 
gyermekei, mégsem hitték el, hogy Isten ígéretei igazak, hogy Ő kész arra, 
hogy betöltse a szívüket egész nap az Ő boldog jelenlétével. Te elhitted 
ezt? Ha nem, akkor minden tanításunk hasztalan lesz számodra. Mondod-e 
azt: „Isten segítségével most új életet kezdek hittel, és nem nyugszom, 
amíg meg nem tudom, mit jelent ez az élet. Hinni fogom, hogy minden 

pillanatban az Atya jelenlétében vagyok, és mindene az enyém."? 

ítélje meg Isten minden hideg hívő szívét! Hallottad már ezt a 
kifejezést: „megítéltetés a megszentelődéshez"? Tudod, a meg nem tért 
embernek szüksége van a megítéltetésre a megtérés előtt. Ugyanúgy az 
eltompult elméjű kereszténynek is a megszentelődéshez először szüksége 
van megítéltetésre, mielőtt valóban beletekinthet a szellemi boldogságba. 

Másodszor is meg kell ítéltetnie a kételkedő, indulatos és 
szeretetlen, bűnös életéről. Meg kell törnie az ítélet alatt; akkor van 
remény számára. Az irgalom Atyja adjon minden ilyennek mély 
bűnbánatot, hogy eljuthassanak az Ő jelenlétének boldogságába, és 
élvezzék az Ő erejének és szeretetének teljességét! 

„És Péter kimenvén, keservesen sírt. " Lukács 22,62 

Ezek a szavak egy fordulópontot jeleznek Péter életében - egy döntő 
pillanatot. A szent élettel kapcsolatban gyakran felmerül a kérdés: 
belenövünk, vagy hirtelen jön, egy kritikus pillanatban? Péter három éven 
át növekedett Krisztus képzése alatt, de szörnyen lefelé növekedett, mert a 
növekedésének a vége az lett, hogy megtagadta Jézust. De azután jött egy 
döntő pillanat. A döntő pillanat után ő más emberré lett, és azután elkezdett 
helyesen növekedni. Valóban növekednünk kell a kegyelemben, de mielőtt 
helyesen növekedhetünk benne, rendbe kell jönnünk. 

Tudod, milyen volt Péter életének a két fele. Isten Igéjében gyakran 
olvasunk a tesi és a szellemi keresztény közötti különbségről. A Róma 8 és 
a Galata 5 arra tanít minket, hogy a test és Isten Szelleme két szemben álló 
erő, amelyek minket uralnak, és az igaz hívő engedheti, hogy a test uralja. 
Ezt írja Pál a korintusiaknak. A 3. részben, az első négy versben négyszer 
mondja nekik azt, hogy ők testiek és nem szellemiek. Ha egy hívő engedi, 
hogy a testnek sok hatalma legyen fölötte, akkor „testi" lesz. Minden 
tárgyat a legjellemzőbb vonása után neveznek el. Ha egy ember csecsemő 
Krisztusban, és kevés van benne a Szent Szellemből és sok a testből, akkor 
testinek nevezik, mert a test a fő jellemzője. Ha a korintusiakhoz hasonlóan 
utat enged a viszálykodásnak, indulatoknak, megosztásnak és irigységnek, 
akkor ő testi keresztény. Keresztény, de testi. De ha teljesen átadja magát a 
Szent Szellemnek, hogy 0 megszabadítsa az indulatosságból, irigységből 
és viszálykodásból úgy, hogy mennyei indulatokat lehel belé; és 
megöldökli a test cselekedeteit; akkor Isten Igéje „szellemi" embernek 
nevezi őt, igazi szellemi kereszténynek. 

Ez a két fajta jól megmutatkozik Péter életében. Igénk leírja azt a döntő 
pillanatot és fordulópontot, amikor elkezdett átmenni az egyik oldalról a 
másikra. 

Az üzenetem számodra ez: Sajnos a keresztények nagy többsége nem 

szellemi ember, de szellemi emberré válhat Isten kegyelme által. Szeretném 
megmutatni mindenkinek, aki éhezik és vágyakozik egy jobb életre, és azt 
kérdezi, hogy miért baj, ha anélkül él, hogy csak egy baj van vele - hogy 
megengeded, hogy a test uralkodjon rajtad, és a test erejében bízol, hogy jó 
legyél. 

Van egy jobb élet: élet a Szent Szellem erejében. 

Azután szeretnék elmondani egy harmadik dolgot. Az első dolog fontos: 
meg kell vallanod, hogy testi életet élsz. A második igazság nagyon áldott: 
van egy szellemi élet. Hidd el, hogy ez lehetséges. De a harmadik dolog a 
legfontosabb: Egy lépéssel átmehetsz a testiből a szellemi állapotba. 
Jelentse ki neked Isten Péter apostol történetén keresztül! 

Nézd meg őt először a testi állapotában. Mik nála a testi állapot jelei? 
Akaratosság, önmagának kedvezés, önbizalom. Emlékezz, mit mondott 
Krisztus a tanítványoknak Cézárea Filippiben, hogy az Ember Fiának 
keresztre kell feszíttetnie. Péter azt mondta neki: Uram, ez nem történhet 
meg! Krisztus ezt mondta neki: Távozz tőlem, sátán! 

Kedves olvasó, milyen szörnyűség volt ez Péternek! Ő nem értette, 
milyen volt a szenvedő Krisztus. És annyira akaratos és magabiztos volt, 
hogy szembe mert szállni Krisztussal és megdorgálta! Gondolj bele! 

Azután emlékezz arra, hogy Péter és a többi tanítvány nem egyszer 
veszekedtek azon, ki lesz köztük a vezető - önmagasztalás, önmaguknak 
kedvezés - mindenki a fő helyet akarta Isten Királyságában. És emlékszel, 
hogy az utolsó éjszaka, amikor Krisztus figyelmeztette Pétert, hogy a sátán 
meg akarta rostálni őket, és hogy meg fogja tagadni Őt, Péter kétszer is azt 
mondta: Uram, ha mindenki megtagad is, én kész vagyok börtönbe vagy a 
halálba menni. Micsoda önbizalom! Biztos volt benne, hogy rendben van a 
szíve. Szerette Jézust, de önmagában bízott: Soha nem tagadom meg az én 
Uramat! 

Látod, hogy Péter egész életét átjárta a magabiztossága? Testi 
büszkeségében, testi szeretetlenségében, testi szabadságában ellentmondott 
Jézusnak. Ez mind a test élete volt. 

Péter szerette Jézust. Isten a Szent Szellem által tanította őt. Krisztus azt 
mondta: Nem test és vér nyilatkoztatta ki neked ezt, hanem az én mennyei 
Atyám. Isten megmutatta neki, hogy Krisztus volt az Isten Fia, de 
mindezzel együtt Péter a test hatalma alatt volt; és ezért mondta Jézus a 
Gecsemánéban: A szellem kész, de a test erőtlen. Te a test ereje alatt vagy, 
nem tudsz vigyázni velem. 

Kedves olvasó, mihez vezetett ez az egész? A test nem csak az említett 
bűnökhöz vezetett, hanem végül a legszomorúbb dologhoz, ahhoz, hogy 
Péter tényleg megtagadta Jézust. Háromszor hazudott, egyszer esküvel: 
Nem ismerem azt az embert. Megtagadta az 0 áldott Urát. Ehhez vezet a 
testi élet. Ez volt Péter. 

De most nézzük meg Pétert, miután szellemi ember lett. Krisztus sokat 
tanította Pétert. Azt hiszem, ha jól megszámoljuk, Krisztus hétszer vagy 
nyolcszor beszélt a tanítványoknak az alázatosságról. Egy kis gyermeket 
ültetett közéjük, és azt mondta: „Aki felmagasztalja magát, megaláztatik, és 
aki megalázza magát, felmagasztaltatik." Ezt háromszor vagy négyszer 
mondta. Az utolsó vacsorán megmosta a lábukat, de mindez nem tanította 
meg Pétert az alázatosságra. 

Krisztus minden tanítása eredménytelen volt. Emlékezz erre. Egy 
ember, aki nem szellemi, olvashatja a Bibliát, de ha tanulmányozza is Isten 
Igéjét, nem tudja legyőzni a bünt, mert nem a Szent Szellem életét éli. Isten 
úgy rendelte, hogy az ember ne élhessen megfelelő keresztény életet, ha 
nincs telve a Szent Szellemmel. 

Csodálkozol azon, amit mondok? Megszoktad, hogy azt gondolod: 
„Telve a Szent Szellemmel, az apostolok voltak ilyenek pünkösd napján, 
ilyeneknek kellett lenniük a mártíroknak és Isten szolgáinak, de hogy 
minden ember telve legyen a Szent Szellemmel, ez túl sok"? Komolyan 
mondom neked, ha nem hiszel benne, akkor nem lesz belőled komoly 
keresztény. Telve kell lennem a Szent Szellemmel ahhoz, hogy teljes szívű 
keresztény legyek. 

Azután nézzük meg, mi változott meg Péterben. Az Úr Jézus elvezette 
őt pünkösdhöz, a Szent Szellem leszállt rá a mennyből, és mi történt? A 

régi Péter elmúlt, és ő új Péter lett. Csak olvasd el a levelét! Mi a levelének 
a fő gondolata? „Szenvedésen át a dicsőségbe." Péter, aki azt mondta: 
Természetesen, Uram, te nem szenvedhetsz, téged nem feszíthetnek 
keresztre. Péter, aki azért, hogy elkerülje a szenvedést vagy a szégyent, 
megtagadta Krisztust - Péter annyira megváltozott, hogy amikor a levelét 
írta, az ő gondolata megegyezett Krisztus gondolatával: a dicsőséghez 
vezető út a szenvedés. Látod, hogy a Szent Szellem megváltoztatta Pétert? 

Nézzünk meg más szempontokat is. Nézzünk Péterre. Olyan gyenge 
volt, hogy még egy nő is úgy meg tudta ijeszteni, hogy megtagadta 
Krisztust; de amikor eljött a Szent Szellem, akkor bátor, bátor, bátor volt, 
hogy bármilyen áron megvallja Krisztust, készen volt börtönbe menni vagy 
meghalni Krisztusért. 

A Szent Szellem megváltoztatta ezt az embert. Nézzük meg, hogyan 
tekintett az isteni igazságra. Nem értette meg, amit Krisztus tanított neki, 
nem tudta bevenni. Ez lehetetlen volt Krisztus halála előtt, de pünkösd 
napján képes volt szellemi emberként kifejteni Isten Igéjét. Elmondom, 
szeretteim, amikor a Szent Szellem leszáll egy emberre, akkor az szellemi 
ember lesz, és nem az Urát tagadja meg, hanem önmagát, jól emlékezz erre. 

Máté 16. részében, amikor Péter azt mondta: Távol legyen ez tőled, 
Uram, soha nem történhet meg, hogy téged keresztre feszítsenek, Krisztus 
azt mondta neki: Péter, nem csak engem fognak keresztre feszíteni, hanem 
téged is. Ha valaki az én tanítványom akar lenni, vegye fel a keresztjét, 
hogy meghaljon rajta, és kövessen engem. Hogyan engedelmeskedett Péter 
ennek a parancsnak? Elment és megtagadta Jézust! Amíg egy ember, egy 
keresztény a test ereje alatt van, folyamatosan megtagadja Jézust. Mindig 
az egyiket kell tenned a kettő közül: meg kell tagadnod önmagadat, vagy 
meg kell tagadnod Jézust, és sajnos Péter inkább az ő Urát tagadta meg, 
mint önmagát. Viszont amikor a Szent Szellem leszállt rá, akkor nem tudta 
megtagadni az ő Urát, de meg tudta tagadni önmagát, és dicsérte Istent 
azért a kiváltságért, hogy szenvedhetett Krisztusért. 

Hogyan változott meg Péter? A fejezetünk fő Igéje elmondja nekünk: 
„És Péter kimenvén, keservesen sírt." Mit jelent ez? Azt jelenti, hogy az Úr 

arra vezette Pétert, hogy önmaga végére érjen, hogy lássa, mi volt a 
szívében, és önbizalmában a legnagyobb bűnbe essen, amiben Isten 
gyermeke vétkes lehet - hogy nyilvánosan, átokkal, megtagadja az Urát, 
Jézust! Amikor Péter ott áll abban a nagy bűnben, a szerető Jézus ránézett, 
és az a tekintet, telve szeretetteljes feddéssel, szeretetteljes sajnálattal, 
nyílként járta át Péter szívét, és ő kiment, és keservesen sírt. 

Dicsőség Istennek, ez volt a magabiztos Péter vége! Dicsőség Istennek, 
hogy ez volt az élete fordulópontja! Olyan szégyennel ment ki, hogy azt 
nyelv ki nem fejezheti. Mintha álomból ébredt volna a szörnyű valóságra: 
„Segítettem keresztre feszíteni Isten áldott Fiát!" Nem érthetjük meg 
teljesen, min ment keresztül Péter azon a pénteken, szombaton és vasárnap 
reggel. De, hála Istennek, azon a vasárnap reggelen Jézus kinyilatkoztatta 
magát Péternek. Nem tudjuk, hogyan, de „megjelent Simonnak." Azután 
este eljött hozzá és a többi apostolhoz, békét és a Szent Szellemet lehelte rá, 
később pedig tudjuk, hogy az Úr megkérdezte: „Simon, Jónás fia, szeretsz 
engem?" - háromszor, amíg Péter meg nem szomorodott, és azt mondta: 
„Uram, te mindent tudsz, te tudod, hogy szeretlek téged." 

Mi volt az, ami átvitte a testi szeretetből a Szellem szeretetébe? 
Elmondom, hogy ez volt a kezdet: „Péter kimenvén, keservesen sírt." 
Összetört a szíve, és bármit megadott volna azért, hogy megmutassa a 
szeretetét Jézusnak. Péter olyan szívvel, amely megtanult feladni minden 
önbizalmat, fel volt készítve a Szent Szellem áldására. 

És most könnyen láthatod a történet alkalmazását. Nem élnek sokan 
éppen olyan életet, mint Péter, a magabiztos Péter? Nincsenek sokan, akik 
siránkoznak abban a tudatban, hogy „Olyan hűtlen vagyok az én Uramhoz, 
nincs erőm a test ellen, nem tudom legyőzni az indulataimat. Éppúgy, mint 
Péter, én is engedek az emberektől és a társaságtól való félelemnek, mert az 
emberek befolyásolnak engem, és olyan dolgokat teszek, amiket nem 
akarok, és nincs erőm, hogy ellenálljak nekik. A körülmények uralkodnak 
rajtam, és olyan dolgokat teszek és mondok, amik miatt szégyellem 
magam"? 

Nincsenek egynél többen, akiknek arra a kérdésre: „Úgy élsz, mint aki 

be van telve a Szent Szellemmel, odaszánt Jézusnak, követi Őt, mindent 
feladva Érte?" - szomorúan azt kell mondaniuk: „Isten tudja, hogy nem. 
Sajnos, a szívem tudja"? 

Felteszem neked a kérdést, mondd meg: Nem olyan a helyzeted, a 
jellemed és a viselkedésed, mint Péteré? Mint Péter, szereted Jézust, mint 
Péter, tudod, hogy Ő az Isten Krisztusa, mint Péter, nagyon lelkesen 
dolgozol Érte. Péter ördögöket űzött ki az O nevében, prédikálta az 
evangéliumot, és betegeket gyógyított. Mint Péter, te is próbáltál dolgozni 
Jézusért, de jaj! Mindeközben nem jön fel valami folyamatosan? Óh, 
keresztény, mi az? Imádkozom és próbálok szent életet élni, de a test túl 
erős, és a bün fölém kerekedik, és folyamatosan kedvezek önmagamnak 
ahelyett, hogy megtagadnám magamat, és megtagadom Jézust ahelyett, 
hogy örömöt szereznék Neki. Gyertek mindnyájan, akik készek vagytok 
bevallani ezt, és hadd kérjelek meg titeket, hogy nézzetek csendesen a 
másik életre, ami lehetséges számotokra. 

Ahogy az Úr megadta a Szent Szellemet Péternek, Ő kész arra, hogy 
neked is megadja a Szent Szellemet. Kész vagy arra, hogy befogadd Őt? 
Kész vagy arra, hogy teljesen feladd magadat, mint üres, tehetetlen edényt, 
hogy megkapd a Szent Szellem erejét, hogy benned éljen, lakjon és 
cselekedjen minden nap? 

Kedves hívő, Isten csodálatos és boldog életet készített 
mindnyájunknak, és Isten, az Atya arra vár, hogy menj Hozzá, és engedd, 
hogy betöltsön Téged a Szent Szellemmel. Készen vagy rá? Tudom, hogy 
egyesek készek. Vannak, akik sokszor azt mondták: „Óh, Istenem, miért 
nem azt az életet élem? - Miért nem tudok minden órában töretlen 
kapcsolatban élni Istennel? - Miért nem tudom élvezni, amit az Atya 
nekem adott, az Ő kegyelmének teljes gazdagságát? Ő nekem adta, miért 
nem tudom élvezni?" 

Vannak, akik azt mondják: „Miért nem tudok Krisztusban maradni 
minden nap, minden órában, minden pillanatban? - Miért nem tölti be az 
Atya szeretetének fénye a szívemet egész nap? Mondd meg nekem, Isten 
szolgája, mi segíthet nekem?" 

Elmondhatok neked egy dolgot, ami segíteni fog. Mi segített Péternek? 
„Péter kiment, és keservesen sírt." Ezt kell elérnie annak, hogy a bűn miatt 
ítélet alá esünk. Igazi, őszinte, komoly megtérésre van szükségünk, 
különben nem jutunk el arra a jobb életre. Be kell fejeznünk a panaszkodást 
és azt a megvallást, hogy „Igen, az életem nem olyan, mint amilyennek 
lennie kellene, és majd megpróbálom jobban csinálni." Ez nem nem segít. 
Mi segít? Az, hogy kétségbeesetten leborulsz, lefekszel Jézus lábai elé, és 
igazi, keserű szégyennel megvallod: „Úr Jézus, könyörülj rajtam! Sok éve 
vagyok keresztény, de olyan sok bűntől nem tisztítottam meg magam - 
indulatosság, büszkeség, féltékenység, irigység, éles szavak, rideg ítéletek, 
meg nem bocsátó gondolatok." Van, akinek azt kell mondania: „Van egy 
barátom, akinek nem bocsátottam meg, amit mondott." Másnak pedig ezt 
kell mondania: „Van egy ellenségem, akit nem kedvelek, és nem tudom 
kimondani, hogy szeretem őt." Megint másnak ezt: „Vannak dolgok az 
üzletemben, amiket nem szeretnék, ha az emberek tudomására jutna." És 
megint másnak ezt: „A bün és halál törvényének a rabságába estem." 

Oh, keresztények, gyertek, és valljátok meg szégyenkezve: „Meg lettem 
vásárolva a véren, megtisztított engem a vér, de gondolj bele, hogy milyen 
életet élek! Szégyellem magam miatta." Hajolj meg Isten előtt, és kérd Őt a 
Szent Szellem által, hogy juttasson téged még mélyebb szégyenre, és 
munkáljon benned isteni bűnbánatot. Tedd meg ezt a lépést azonnal! 

„Péter kiment és keservesen sírt," és ez volt az ő szabadulása. Igen, ez 
volt az élete fordulópontja. Boruljunk mi is arcra Isten előtt, és valljuk meg 
a bűneinket, térdeljünk le a szörnyű teher alatt, és mondjuk: „Tudom, hogy 
hívő vagyok, de nem úgy élek, ahogy kellene az én Istenem dicsőségére. A 
test ereje alatt vagyok, és az egész életemet magabiztosság, akaratosság és a 
saját javam keresése jellemzi." 

Drága keresztények, vágytok arra, hogy közelebb jussatok Istenhez? 
Bármit odaadnátok, hogy közvetlenebb közösségbe jussatok Istennel 
minden nap? Nem tekintenétek nagy kincsnek, ha Isten szeretetének a 
világossága rajtatok ragyogna egész nap? Óh, gyertek, boruljatok le és 
valljátok meg a bűneiteket, és ha megteszitek, Jézus eljön hozzátok, és 
megkérdezi tőletek? „Szeretsz engem?" És ha azt feleled: „Igen, Uram," Ő 

nagyon hamar ismét megkérdezi: „Szeretsz engem?" - és ha azt mondod: 
Igen, Uram," akkor harmadszor is megkérdezi: „Szeretsz engem?" - és a 
szíved meg fog telni kimondhatatlan szomorúsággal, és még jobban 
összetörik a kérdéstől, és azt fogod mondani: „Uram, nem úgy éltem ahogy 
kellett volna, de akkor is szeretlek Téged, és odaadom magamat Neked." 

Szeretteim, adjon nekünk kegyelmet Isten most, hogy Péterrel együtt 
kimehessünk, és ha kell, keservesen sírjunk. Ha nem sírunk keservesen, - 
nem fogjuk erőltetni a könnyeket - akkor is sóhajthatunk mélyen, 
meghajolhatunk nagyon alázatosan, és komolyan kiálthatjuk: „Óh, Isten, 
mutasd meg nekem, milyen testi életet éltem, mutasd meg, mi akadályozta 
meg, hogy az életem telve legyen a Szent Szellemmel!" 

Kiáltsunk így: „Uram, törd meg a szívem a teljes lemondásra, és juttass 
el a tehetetlenségben arra, hogy várjak az isteni erőre, a Szent Szellem 
erejére, hogy birtokba vegyen és betöltsön egy új élettel, amit teljesen 
átadtam Jézusnak." 

„ Minket pedig kihozott onnan, hogy bevigyen minket, és nekünk adja azt a 
földet, amely felől megesküdött atyáinknak. " 5Mózes 6,23 

Beszéltem arról a döntő pillanatról, amely eljön annak az életében, aki látja, 
hogy a keresztény tapasztalata alacsony szintű és testi, aki vágyik arra, 
hogy belépjen Isten teljes életébe. Egyes keresztények nem értik, hogy kell 
lennie egy ilyen döntő pillanatnak. Azt hiszik, hogy megtérésük pillanatától 
fogva növekedniük és fejlődniük kell. Ez ellen nincs ellenvetésem, ha úgy 
növekszenek, ahogy kell. Ha az életük szilárd, és a Szent Szellem erejében 
igaz hívőként növekszenek, az ellen semmi kifogásom nincs. De azokhoz a 
keresztényekhez szeretnék szólni, akiknek az életük megtérésüktől fogva 
inkább kudarc volt, és akik úgy érzik, ez azért van, mert nem teltek be a 
Szellemmel, ami pedig az ő áldott kiváltságuk. Azt akarom mondani az ő 
biztatásukra, hogy egy lépéssel beléphetnek a nyugalmas és győztes életbe, 
és az Istennel való közösségbe, amelyre Isten az ígéreteivel meghívta őket. 

Nézzük meg az idősebb fiút a példázatban. Mennyi időre lett volna 
szüksége, hogy kilépjen a vakság állapotából, és belépjen a fiúság teljes 
állapotába? Úgy, hogy hisz az apja szeretetében, még abban az órában 
kijuthatott volna. Ha erőteljesen meggyőződik a saját bűnös hitetlenségéről, 
és megvallja, mint a tékozló öccse: „Vétkeztem," akkor abban a pillanatban 
beléphetett volna a kiváltságos fiú boldogságába az apja otthonában. Nem 
kellett volna sok tanulással késlekednie és sokat tennie, hanem egy pillanat 
alatt az egész kapcsolatuk megváltozhatott volna. 

Emlékezzünk arra is, amit Péter esetében láttunk. Jézus tekintete egy 
pillanat alatt megtörte őt, és szörnyen keservesnek látta a bűnét, amit az 
önző, testi magabiztossága eredményezett. A megbánás és a töredelmesség 
megvetette az alapját egy új, jobb életnek Jézussal. 

Isten Igéje rámutat arra, hogy a keresztény beléphet egy jobb életre. 
Izrael népének a története szól erről, amikor beléptek Kánaán földjére. 

A fő igénkben ezt olvassuk: [Isten] „minket pedig kihozott onnan 
[Egyiptomból], hogy bevigyen minket" [Kánaánba]. Ez két lépés: az egyik 
az, hogy kihozta őket, a másik az, hogy bevitte őket. Tehát a hívő életében 
eredetileg van két lépés, amelyek meglehetősen eltérnek egymástól: amikor 
kihoznak a bűnből és a világból, és amikor bevisznek a teljes nyugalom 
állapotába utána. Isten szándéka az volt, hogy Izrael bemenjen Kánaán 
földjére Kádes-Barneából, közvetlenül azután, hogy szövetséget kötött 
velük a Sinainál. De azok nem voltak készek, hogy azonnal bemenjenek, a 
bűnük, hitetlenségük és engedetlenségük miatt. Ezután negyven évig kellett 
vándorolniuk a pusztában. 

Most nézzük meg, hogyan vezette Isten a népet. Egyiptomban volt egy 
döntő pillanat, amikor át kellett kelniük a Vörös-tengeren, ami a megtérés 
előképe. Amikor bementek Kánaánba, az olyan volt, mint egy második 
megtérés, ahogy átkeltek a Jordánon. A megtérésünkkor kiszabadulunk az 
egyiptomi rabságból, de amikor nem használjuk a szabadságunkat 
hitetlenség és engedetlenség miatt, akkor rövidebb vagy hosszabb ideig a 
pusztában vándorlunk, mielőtt bemennénk Kánaánba győzelemre, 
nyugalomba és bőségbe. Isten tehát két dolgot tesz Izraelért: kihozza őket 
Egyiptomból, és beviszi őket Kánaánba. 

A feladatom tehát az, hogy feltegyem a kérdést a hívőnek: Mióta tudod, 
hogy megtértél és Isten kihozott téged Egyiptomból, bementél-e a Kánaán 
földjére? Ha nem, akkor készen vagy-e arra, hogy Ő bevigyen téged abba a 
teljesebb szabadságba és nyugalomba, amit Ő elkészített a népének? 

Ő kihozta Izraelt Egyiptomból hatalmas kézzel, és ugyanez a hatalmas 
kéz kihozott minket is a rabság földjéről. O ugyanevvel a hatalmas kézzel 
bevitte a régi népét a nyugalomba, és evvel a kézzel O minket is be tud 
vinni a mi igazi nyugalmunkba. Ugyanaz az Isten, aki megbocsátotta a 
bűneinket és újjászült minket, arra vár, hogy teljessé tegye bennünk a 
szeretetét, ha mi bízunk Benne. 

Sokan mondják ezt a szívükben: „Hiszem, hogy Isten kihozott engem a 
rabságból húsz, harminc vagy negyven éve, de sajnos, nem mondhatom el, 
hogy bevitt a nyugalom és győzelem boldog földjére." 

Milyen dicsőséges volt a Kánaán nyugalma a pusztai vándorlások után! 
És így van ez a keresztténnyel, aki eléri a nyugalom Kánaánjának jobb 
ígéretét, amikor minden gondját az Úr Jézusra hagyja - a feladatait, 
nyugtalanságát, aggodalmait, és az az egyetlen dolga, hogy elkezdje átadni 
a lelke megtartását Jézus kezébe minden napon és órában. És az Úr meg tud 
tartani, és megadja a győzelmet minden ellenség fölött. Jézus nem csak arra 
vállalkozott, hogy megtisztítson a bűntől és elvigyen minket a mennybe, 
hanem arra is, hogy megtartson minket a mindennapi életünkben. 

Ismét megkérdezem: Szomjazol arra, hogy megszabadulj a bűnből és az 
erejéből? Vágysz arra, hogy teljes győzelmet szerezz az indulataid, a 
büszkeséged és minden gonosz hajlamod fölött? Vágyik a szíved arra az 
időre, amikor nem lesz felhő közötted és a te Istened között? Vágysz arra, 
hogy Isten szeretetének teljes napfényében járj? Ugyanaz az Isten, aki 
kihozott téged a sötétség Egyiptomából, készen áll és képes bevinni téged a 
nyugalom Kánaánjába is. 

És most jön a harmadik kérdés: Melyik út az, amelyen Isten bevisz 
engem ebbe a nyugalomba? Mire van szükség a részemről, hogy Isten 
tényleg bevigyen engem erre a boldog földre? 

Válaszként először felteszek egy másik kérdést: Készen állsz arra, hogy 
elhagyd a pusztában való vándorlásaidat? Ha azt mondod: Nem akarom 
elhagyni a vándorlásaimat, ahol Isten jelenlétének olyan sok csodálatos 
megnyilvánulását láttam, Isten törődésének és jóságának olyan sok 
bizonyítékát, mint Isten régi népe is, akiket a tűz és felhő oszlop vezetett, és 
negyven éven át minden nap mannát kaptak, akiket Mózes és Áron vezetett 
és tanácsolt. A puszta nekem való ezek miatt. Ez egy szent hely, és nem 
szívesen hagynám el. 

Ha Izrael gyermekei ilyesmiket mondtak volna Józsuénak , ő azt mondta 
volna nekik (amit mi is mindnyájan mondtunk volna): Oh, ti bolondok! Az 
Isten, aki a felhő oszlopot adta nektek, és más áldásokat a pusztában, Ő 
mondja meg nektek, hogyan kell bemenni a tejjel és mézzel folyó földre. 

Én is ugyanezt mondhatom: hogy Ő, aki eddig elhozott téged az utadon, 
és ilyen áldásokat adott neked mindeddig, Ő az Isten, aki bevisz téged a 

teljes győzelem és nyugalom Kánaánjába. 

Az első kérdés tehát ez: 

KÉSZEN ÁLLSZ ARRA, HOGY 
ELHAGYD A PUSZTÁT? 

Tudod, hogy Izrael életét a pusztában mi jellemezte, ami minden bajuk 
oka volt: a hitetlenség. Nem hitték el, hogy Isten be tudja vinni őket az 
ígéret Földjére. És azt sok bűn és bukás követte: kívánság, bálványimádás, 
zúgolódás, stb. Talán a te életed is ilyen volt, testvérem; nem hitted, hogy 
Isten beteljesíti a Szavát. Nem hitted, hogy lehetséges töretlen kapcsolatban 
és határtalan közösségben lenni Vele. Ezért engedetlen lettél, és nem úgy 
éltél, mint a gyermek, aki Isten akaratát teszi, mert nem hitted, hogy Isten 
győzelmet adhat neked a bűn fölött. Kész vagy arra, hogy elhagyd ezt a 
pusztai életet? 

Néha talán élvezed a közösséget Istennel, néha pedig el vagy választva 
Tőle; néha közel vagy Hozzá, máskor pedig nagyon távol vagy Tőle; néha 
szívesen jársz közel Hozzá, máskor nem is teszed szívesen. Odaadod most 
az egész életedet Neki? Kész vagy odamenni Hozzá és azt mondani: 
„Istenem, semmi olyat nem akarok tenni, ami nem tetszik Neked. Őrizz 
meg engem minden világiasságtól, minden ön-kényeztetéstől. Téged 
akarlak, Istenem! Segíts nekem úgy élni, mint Péter pünkösd után, telve a 
Szent Szellemmel, nem úgy, mint a testi Péter." 

Szeretett testvérem, kész vagy arra, hogy kimondd ezt? Kész vagy arra, 
hogy feladd a bűneidet, hogy folyamatosan Istennel járj, hogy teljesen 
alávesd magad Isten akaratának, és ne legyen az Ő akaratától független 
akaratod? 

Akarsz tökéletes életet élni? Remélem, igen, mert én hiszek az ilyen 
életben. Talán nem abban az értelemben, ahogy te érted a „tökéletességet," 
teljes szabadságot a rossz cselekedetektől és minden rájuk való hajlamtól, 
mert amíg a testben élünk, a test a Szellem ellen fog kívánkozni és a 
Szellem a test ellen, hanem olyan tökéletességben, amilyenről az 
Ószövetség ír, amelyet Isten néhány szentje gyakorolt, akikről azt mondja, 
hogy tökéletes szívvel szolgálták az Urat. 

Mi ez a tökéletesség? Egy olyan állapot, amelyben a szíved teljes 
egészében, fenntartás nélkül oda van szánva, és teljesen alárendelted magad 
Isten akaratának. Kész vagy erre a tökéletességre, teljes szíveddel 
elfordulni a világtól és egyedül Istennek odaadni magad? 

Vagy azt mondod: „Nem, nem számítok arra, hogy valaha is feladom a 
saját akaratomat"? Evvel az ördög kísért téged, hogy úgy gondold, ez túl 
nehéz neked. Arra kérlek, Isten gyermeke, hogy nézz Isten akaratára, ami 
tele van áldással, szentséggel, szeretettel. Feladod a te bűnös akaratodat 
Isten áldott akaratáért? Ezt egy pillanat alatt megteheted, amikor meglátod, 
hogy Isten meg tudja változtatni az akaratodat. Akkor elbúcsúzhatsz a régi 
akaratodtól, ahogy Péter is megtette, amikor kiment és keservesen sírt, és 
amikor a Szent Szellem betöltötte a szívét pünkösd napján. 

Józsué tökéletesen követte az Urat, az Ő Istenét. Valóban kudarcot 
vallott az ellenséggel szemben Ai előtt, mert túlságosan bízott az emberi 
erőben, és nem eléggé Istenben; és ugyanúgy kudarcot vallott, amikor 
szövetséget kötött a gibeonitákkal; de a szelleme és az ereje nagyon 
különbözött az olyan emberekétől, akiknek a hitetlensége megfutamította 
őket az ellenség elől, és a pusztában tartotta őket. 

Legyünk készen arra, hogy teljesen szolgáljuk az Urat, a mi Istenünket, 
és ne tápláljuk a testet a kívánságokra. Higgyünk Isten szeretetében és 
erejében, hogy megtart minket napról napra, és ne bizakodjunk a testben. 

Ezután jön a második lépés: 

HINNEM KELL, HOGY EZ AZ ÉLET A KÁNAÁN 
FÖLDJÉN LEHETSÉGES. 

Igen, sokan azt mondják: „Ah! Mit meg nem adnék azért, hogy kijussak 
ebből a pusztai életből! De nem hiszem, hogy lehetséges Istennel ilyen 
folyamatos közösségben élni. Te nem ismered az én nehézségeimet, az 
üzleti gondjaimat és a bonyodalmakat. Mindenféle emberrel kell 
kapcsolatban lennem. Reggel elmegyek megerősítve imával az Istennel 
való közösségben, de az üzleti nyomások estére kiűzik a szívemből mindazt 
a melegséget és szeretetet, ami benne volt, bejön a világ, és a szívemet 
olyan hideggé teszi, mint amilyen azelőtt volt. 

De emlékeznünk kell, hogy mi volt az, ami Izraelt kívül tartotta 
Kánaánból. Amikor Káleb és Józsué azt mondta: „Le tudjuk győzni az 
ellenséget", a tíz kém és a hatszázezer így felelt: „Nem tudjuk megtenni. 
Túl erősek nekünk." Vigyázz, kedves olvasó, ne ismételjük meg az ő 
bűnüket, és ingereljük Istent, ahogy azok a hitetlenek tették. Ő azt mondja, 
lehetséges, hogy bevigyen minket a nyugalom és békesség földjére, és én 
elhiszem, mert Ő mondja, és mert Ő meg is teszi, ha bízom benne. Lehet, 
hogy szörnyűek az indulataid, lehet, hogy százszor is megkötözött a 
büszkeséged, a kísértéseid talán körülvesznek téged, mint a méhek, de van 
győzelem számodra, hogy bízol Isten ígéreteiben. 

Nézzünk megint Péterre. Ő újra és újra kudarcot vallott, és egyre 
rosszabb helyzetbe került, amíg végül esküdözve megtagadta Krisztust. De 
mekkora változás állt be nála! Tanulmányozd Péter első levelét, és látni 
fogod, hogy Krisztus élete belé költözött. Az igaz alázatosság szellemét 
mutatja, ami nagyon különbözik a korábbi magabiztosságától; és Isten 
akaratában találja a dicsőséget, nem a sajátjában. Teljesen alávetette magát 
Krisztusnak, és teljesen Benne bízott. 

Jöjj ezért ma, és mondd ezt Istennek: „Te megváltoztattad az önző, 
büszke Pétert, és Te engem is hasonlóképpen meg tudsz változtatni." Igen, 
Isten képes arra, hogy bevigyen téged Kánaánba, a nyugalom földjére. 
Ismered a Róma 8. első felét. Megfigyelted az itt található kifejezéseket? 
„A Krisztus Jézusban való élet szellemének törvénye megszabadított 
engem a bün és a halál törvényétől." Szellem szerint járni, Szellem szerint 
élni, Szellemben lenni, a Szellem bennünk lakik. A Szellemmel 
megöldökölitek a test cselekedeteit, a Szellem vezet, a Szellem gondolata. 
Ezek az áldások mind akkor jönnek, amikor teljesen elkötelezzük magunkat 
arra, hogy a Szellemben éljünk. Ha Szellem szerint élünk, akkor a Szellem 
természete van bennünk. Ha a Szellemben élünk, akkor O vezet minket 
minden napon és minden pillanatban. 

Mi lenne, ha megnyitnád a szívedet ma, hogy betelj a Szent 
Szellemmel? Nem képes Ő megtartani téged minden pillanatban Isten édes 
nyugalmában? És az O hatalmas karja nem adhatna neked teljes győzelmet 
a bűn és mindenféle kísértés fölött, és tehetne képessé arra, hogy folytonos 

közösségben élj az Atyával és az Ő Fiával, Jézus Krisztussal? De 
bizonyára! 

Ez tehát a második lépés, ez a boldog élet, amit Isten elkészített 
számunkra. Először Isten kihozott minket Egyiptomból, másodszor bevisz 
minket Kánaánba. 

Ezután jön a harmadik kérdés: 

HOGYAN VISZ BE MINKET ISTEN? 

Úgy, hogy elvezet minket egy nagyon határozott cselekedetre, arra, 
hogy teljesen odaszánjuk magunkat Neki: Rá bízzuk magunkat, hogy Ő 
bevigyen minket a nyugalom földjére, és ott is tartson minket. 

Emlékszel, hogy a Jordán az aratás idején kiöntött a partjaira. Több 
százezer izraeli állt a folyó partján a Kánaánnal szemben. Azt mondták 
nekik, hogy holnap Isten csodákat fog tenni értük. A papok felveszik a 
Frigyládát - Isten jelenlétének jelképét -, és átmennek a nép előtt. De a 
felduzzadt folyó még mindig ott volt. 

Ha még voltak hitetlen gyermekek a nép között, azt mondhatták volna: 
„Micsoda bolondság, most megkísérelni az átkelést! Nem most van itt az 
ideje, hogy megpróbáljunk átkelni a folyón, amikor hat méter mély." De a 
hívő emberek összegyűltek a papok mögött, akiknél a láda volt. 
Engedelmeskedtek Józsué parancsának, és elindultak, bár nem tudták, mit 
fog tenni Isten. A papok beléptek a folyóba, és némelyek szíve reszketni 
kezdett. Talán azt kérdezték: „Hol van Mózes botja?" De ahogy a papok 
lesétáltak és beléptek a vízbe, a víz az egyik oldalon falként feltornyosult, a 
másik oldalon pedig elfolyt, és szabad átjáró nyílt az egész tábor előtt. 

Ezt Isten tette azért, mert Józsué és az emberek hittek és 
engedelmeskedtek Istennek. Ugyanez az Isten ma is megteszi ezt, ha mi 
hiszünk és bízunk Benne. 

Ahhoz a lélekhez szólok, aki azt mondja: „Emlékszem, hogyan hozott ki 
engem Isten a rabság földjéről. Teljes lelki sötétségben és nagy bajban 
voltam. Először nem hittem, hogy Isten ki tud vinni engem és Isten 
gyermekévé lehetek. De végül Isten kivitt engem, elvezetett arra, hogy 

bízzak Jézusban, és biztonságban kivezetett engem." 

Barátom, a te Istened ugyanaz, aki kihozott téged a rabságból felemelt 
kézzel, és O be is tud vezetni téged a nyugalom helyére. Nézz Rá, és 
mondd: „Óh, Istenem, vess véget a pusztai életemnek - a bűnös és hitetlen 
életemnek - a Téged megszomorító életnek. Óh, vigyél be engem ma a 
győzelem, a nyugalom és az áldás földjére!" 

Ez a szíved imája, kedves barátom? Odaadod önmagadat Neki, hogy Ő 
megtegye ezt érted? Bízol Benne, hogy Ő képes és kész arra, hogy 
megtegye ezt érted? Ő át tud vinni téged a felduzzadt folyón ebben a 
pillanatban. Igen, ebben a pillanatban. 

És Ő még többet is tud tenni: Miután Izrael átkelt a folyón, az Úr 
seregének fejedelme eljött, és bátorította Józsuét. Megígérte neki, hogy 
vezetni fogja a hadsereget és velük marad. Szükséged van Isten 
Szellemének az erejére, hogy legyőzd a bünt és a kísértést. Szükséged van 
arra, hogy közösségben élj Vele, az Ő töretlen közösségében, ami nélkül 
nem tudsz megállni vagy győzni. 

Ha vállalkozni akarsz rá ma, mondd ezt hittel: „Istenem, tudom, hogy 
Jézus Krisztus kész arra, hogy az én üdvösségem Fejedelme legyen, és 
legyőzzön minden ellenséget értem. Ő megtart engem hit által és az Ő 
Szent Szelleme által. És még ha sötétségben járok is, és ha olyan, mintha a 
víz átcsapna a lelkem fölött, és a helyzetem reménytelennek tűnik is, én 
előre megyek, mert Isten bevisz engem ma, és én követem Őt. Istenem, én 
követlek Téged most az ígéret földjére." 

Talán néhányan már bementek, és az angyalok látták őket, miközben 
olvasták ezeket az ünnepélyes szavakat. Van még olyan, aki tétovázik, mert 
a Jordán vize fenyegetőnek és átjárhatatlannak tűnik? 

Óh! Jöjj, hívő lélek, jöjj most azonnal, és ne kételkedj! 

„ Teljesedjetek be a Szellemmel " Efezus 5,18. 

A tüdőmben lehet valamennyi levegő, kevés levegő, ami nem elég ahhoz, 
hogy egészségesen éljek. De mindenki igyekszik megtölteni a tüdejét 
levegővel, aminek a hatása érezhető a vérében és az egész lényében. Isten 
Igéje ugyanígy szól hozzánk: „Keresztények, ne elégedjetek meg avval, 
hogy úgy gondoljátok, bennetek van a Szellem, vagy egy kevés a 
Szellemből. Ha egészségesen akartok élni, akkor „legyetek telve a 
Szellemmel." Ilyen az életed? Vagy azt kiáltod: „Sajnos, nem tudom, 
milyen az, amikor valaki be van telve a Szellemmel, de ez az, amire 
vágyom!" Szeretném megmutatni az utat ehhez a nagy, drága áldáshoz, 
amit Isten mindnyájunknak eltervezett. 

Mielőtt tovább szólnék, hadd utaljak egy gyakori félreértésre. Az 
emberek úgy tekintenek a Szellemmel való beteljesedésre, mint valami 
hatalmas érzelmi felkavarodásra, valami mennyei dicsőségre, ami leszáll 
rájuk, valamire, amit erősen és hatalmasan érezhetnek. De ez nem mindig 
ilyen. 

Nemrégiben voltam a Niagara vízesésnél. Láttam, és mondták is, hogy a 
vízszint szokatlanul alacsony volt. Képzeljük el, ha a folyóban kétszer 
annyi víz lett volna, hogyan láttuk volna azt a teljességet a vízesésben? A 
nagy mennyiségű víz hatalmas zajjal ömlött volna le a zuhatagon. 

De menjünk a folyó másik részéhez, vagy egy tóhoz, ami ugyanúgy tele 
van, mégis teljesen csendes és nyugodt, a víz szelíden és lassan ereszkedik, 
és alig lehet zavarosságot látni benne, miközben a tó megtelik. 

Ugyanígy van Isten gyermekével is. Az egyikhez hatalmas érzelmekkel 
jön és a boldog tudattal: „Isten megérintett!" A másiknak Isten ereje 
szelíden betölti az egész lényét az Ő Szelleme által. Nem akarom 
meghatározni, hogyan kell hozzád jönnie. Azt karom, hogy egyszerűen 
foglald el a helyedet Isten előtt, és mondd ezt: „Atyám, bármit is jelent ez, 
ez az, amit akarok." Ha jössz, és felajánlod magadat, mint üres edényt, és 

bízol Istenben, hogy Ő betölt téged, akkor Ő elvégzi a saját munkáját. 

És most, az egyszerű kérdés az, hogy milyen lépések által telhetünk be a 
Szellemmel. Négy lépést mutatok, amelyek által elnyerhetjük ezt a 
csodálatos áldást. Ezt kell mondanunk: (1) „Ez kell nekem!" Azután: (2) 
„Az enyém lehet. " És azután: (3) „Az enyém lesz. " És végül: Hála 
Istennek, „Ez az enyém! " 

1. Az első, amit mondanunk kell, az, hogy „Ez kell nekem!" Éreznünk kell, 
hogy ez Isten parancsa, és ha a Szellem teljessége nélkül élek, akkor nem 
engedelmeskedem Istennek. Itt van a parancs, az Igénkben: „Meg ne 
részegedjetek bortól..., hanem teljesedjetek be a Szellemmel!" Ahogy egy 
kereszténynek nem szabad lerészegednie, ugyanúgy be kell telnie a 
Szellemmel. Isten akarja ezt, és bárcsak mindenki eljutna oda, hogy ezt 
mondja: Ez kell! Ha tetszeni akarok Istennek, akkor be kell teljesednem a 
Szellemmel! 

Attól félek, a keresztények közt jelen van egy szörnyű önelégültség. 
Megelégszenek az életük alacsony szintjével. Azt hiszik, megvan nekik a 
Szellem, mert megtértek, de nagyon keveset tudnak a Szent Szellem 
öröméről és a Szellem megszentelő erejéről. Nagyon keveset tudnak a 
Szellem közösségéről, ami Istenhez és Jézushoz kapcsolja őket. Nagyon 
keveset ismernek a Szellem erejéből ahhoz, hogy tanúságot tegyenek Isten 
mellett, de mégis elégedettek. Egyesek azt mondják: „Óh, ez csak a 
kiemelkedő keresztényeké." 

Egy nagyon kedves fiatal barátom, az unokahúgom, egyszer azt mondta 
nekem, amikor beszélgettünk: „Óh, Andrew bácsi, nem próbálhatom jobbá 
tenni magam, mint a körülöttem lévő keresztények. Nem lenne ez 
elbizakodottság?" Én azt mondtam: „Gyermekem, nem azt kell kérdezned, 
milyenek a keresztények körülötted. Annak kell vezetnie, amit Isten 
mond." Azóta bevallotta nekem, mennyire szégyellte magát amiatt, amit 
mondott, és hogy Istenhez fordult az Ő áldásáért. 

Óh, barátaim, ne legyetek elégedettek avval a fél-keresztény élettel, 
amiben sokan éltek, hanem mondjátok ezt: „Isten ezt akarja, Isten ezt 
parancsolja, be kell teljesednem a Szellemmel." 

És nem csak Isten parancsára kell tekintened, hanem arra is, mire van 
szüksége a lelkednek. Talán szülő vagy, és azt akarod, hogy a gyermekeid 
boldogok legyenek és megtérjenek, és panaszkodsz, hogy nincs erőd 
megáldani őket. Azt mondod: „Az otthonomnak be kell telnie Isten 
Szellemével." Panaszkodsz a saját lelkedről, a sötétség és gyengeség 
időszakáról, az imátlanságról és a szétszórtságról. 

Egyszer egy fiatal szolgáló azt mondta nekem: „Oh, miért van az, hogy 
nagyon élvezem a tanulást de nagyon nem élvezem az imádkozást?" Én azt 
válaszoltam: „Testvérem, a szívednek meg kell telnie szeretettel Isten és 
Jézus iránt, és akkor élvezni fogod az imádkozást." 

Néha panaszkodsz, hogy nem tudsz imádkozni. Nagyon keveset 
imádkozol, nem tudod, mit mondj, valami elvon téged a imádkozástól. Ez 
azért van, mert anélkül élsz, anélkül próbálsz meg élni, hogy be lennél telve 
a Szellemmel. 

Gondolj bele, mire van szükség a gyülekezetben körülötted. Vasárnapi 
iskolai tanító vagy, megpróbálsz egy tíz-tizenkét gyerekes osztályt tanítani, 
és talán egy sem tért meg közülük, és úgy mennek ki alólad is, hogy nem 
tértek meg. Megpróbálsz mennyei munkát végezni testi és földi erővel. 
Vasárnapi iskolai tanítók, kezdjétek el ezt mondani: „Be kell telnem Isten 
Szellemével, vagy fel kell adnom ezeknek a fiatal lelkeknek a vezetését. 
Nem tudom tanítani őket." 

Vagy gondolj arra, mire van szüksége a világnak. Ha Szent Szellemmel 
telt misszionáriusokat küldenél ki, micsoda áldás lenne! Miért van az, hogy 
sok misszionárius panaszkodik külföldön: „Ott megtudtam, milyen gyenge 
és alkalmatlan vagyok"? Azért, mert a gyülekezetek, ahonnan kimentek, 
nincsenek betelve a Szent Szellemmel. 

Néhány hete Angliában valaki azt mondta nekem: „Nagyon sokat 
beszélnek az önkéntes mozgalomról és arról, hogy több misszionáriusra 
van szükség, de mi valami mást akarunk. Olyan misszionáriusokat akarunk, 
akik be vannak telve a Szent Szellemmel." 

Azt, hogy a gyülekezet rendbe jöjjön, és a missziós mező rendbe jöjjön, 
mindenkinek magával kell elkezdenie. Veled kell elkezdődnie. Kezdd 

önmagáddal, és mondd ezt: „Óh, Istenem, Érted! Óh, Istenem, a Te 
gyülekezetedért! Óh, Istenem, a világért, segíts nekem!" Be kell telnem a 
Szent Szellemmel." 

Micsoda butaság lenne egy embertől, aki elveszítette a fél tüdejét, és a 
másiknak is a felét, és alig egy negyed maradna a munka elvégzéséhez, ha 
azt várná, hogy erős legyen és jó munkát végezzen, és bármilyen 
környezetben megéljen! És micsoda butaság elvárni egy embertől, hogy 
teljes keresztény életet éljen anélkül, hogy be lenne telve a Szent 
Szellemmel! Isten megmondta, hogy nem élhet úgy. És micsoda butaság 
lenne egy embertől, akinek csak egy cseppnyi van az élet vizének 
folyójából, azt várni, hogy éljen és erős legyen Istennel és az emberekkel! 

Jézus azt akarja, hogy jöjjünk, és vegyük az ígéret betelj esedését: Aki 
hisz bennem, víznek folyamai ömlenek annak belsejéből. Óh, kezdd el ezt 
mondani: „Ha jó életet akarok élni, ha a mindennapi életem minden 
részletével és a viselkedésemmel Istent akarom dicsőíteni, akkor 
szükségem van a Szent Szellemre - be kell telnem a Szellemmel." 

Elmondod ezt? Ha hónapokon át csak beszélünk, az nem segít. Vesd alá 
magadat Istennek, és az alávetettséged cselekedeteként mondd ezt: „Uram, 
megvallom, hogy be kellene teljesednem, be kell teljesednem! Segíts 
nekem!" És Isten segíteni fog neked. 

Azután következik a második lépés: betelhetek. A első a kötelességről 
szólt, a második a kiváltságról: betelhetek. Sajnos sokan annyira 
hozzászoktak az alacsony szintű állapotukhoz, hogy el sem hiszik, hogy ők 
is valóban betelhetnek. 

Milyen jogon mondom, hogy vedd az ajkaidra ezeket a szavakat? Ilyen 
jogon: Isten egészséges gyermekeket akar. Ma láttam egy hat hónapos 
gyermeket. Gyönyörű és pirospozsgás volt, amilyennek akarjuk. Az apja és 
az anyja a szemükben gyönyörűséggel tekintettek rá, és én is boldog 
voltam, hogy egy egészséges gyermeket látok. 

Gondolod, hogy Isten, aki a mennyben van, nem törődik a 
gyermekeivel, és azt akarja, hogy a gyermekei betegeskedjenek? 
Elmondom neked, hogy ez hazugság! Isten azt akarja, hogy minden 

gyermeke egészséges keresztény legyen, de nem lehetünk egészséges 
keresztények, csak ha be vagyunk telve Isten Szellemével. 

Szeretteim, hozzászoktunk egy életmódhoz, és látunk jó keresztényeket 
- legalábbis mi úgy hívjuk őket - lelkes férfiakat és nőket, tele hibákkal, és 
azt gondoljuk: „Hát, ez emberi dolog. Ez az ember mérges lesz, az az 
ember nem olyan kedves, mint kellene, amannak a szavában nem mindig 
lehet úgy megbízni, ahogy kellene, de, de..." És a mindennapi életben a 
keresztényekre nézünk és azt gondoljuk: „Hát, ők nagyon hűségesen járnak 
gyülekezetbe és adakoznak Isten céljaira, részt vesznek az ima- 
összejöveteleken, családi imát tartanak, és bizonyságot tesznek." 
Természetesen hálát adunk értük Istennek, és azt mondjuk: „Bárcsak 
többen lennének ilyenek," de elfelejtjük megkérdezni: „Mit akar Isten?" 

Bárcsak meglátnánk, hogy ez a mi dolgunk és mindenki másé is. 
Testvérem, van Isten a mennyben, aki az elmúlt években arra vágyott - 
miközben te nem is gondoltál rá -, hogy betöltsön téged a Szent 
Szellemmel. Isten vágyik arra, hogy megadja a Szellem teljességét minden 
gyermekének. 

Pál szegény, pogány efezusiaknak írta ezt a levelet, olyan embereknek, 
akik közt még mindig volt lopás és hazugság, mert éppen hogy csak 
kijöttek a pogányságból. Mégis Pál mindegyiküknek ezt mondta: 
„Teljesedjetek be a Szellemmel!" Isten kész arra, hogy megtegye, Isten 
meg akarja tenni. Oh, ne hallgass az ördög kísértéseire: „Ez csak 
kiemelkedő emberek számára van, olyan keresztényeknek, akiknek sok 
szabad idejük van, amit az imádkozásnak és a keresésnek szentelhetnek, 
befogadó típusoknak, az ilyenek teljesednek be a Szellemmel." 

Ki meri azt mondani: „Én nem teljesedhetek be a Szellemmel"? Ki meri 
azt mondani? Ha valaki így beszél, az azért van, mert nem kész arra, hogy 
feladja a bűnt. Ne gondold, hogy te nem teljesedhetsz be a Szellemmel, 
mert Isten nem akarja megadni neked. Nem ígérte meg az Úr Jézus a 
Szellemet? Nem a Szent Szellem az O üdvösségének a legjobb része? 
Gondolod, hogy Ő csak fél üdvösséget ad bármelyik megváltó ttjának? Nem 
ígérte meg mindenkinek: „Aki hisz bennem..., élő víznek folyamai ömlenek 

annak belsejéből"! Ez több, mint a teljesség. Ez a túlcsordulás. Jézus ezt 
ígérte meg mindenkinek, aki hisz Benne. 

Óh, vesd félre a félelmeidet, a kétségeidet és a tétovázásodat, és mondd 
ezt: „Be kell telnem a Szellemmel. Betelhetek a Szellemmel. Nincs semmi a 
mennyben vagy a földön vagy a pokolban, ami megakadályozhatná, mert 
Isten megígérte, és Isten arra vár, hogy megtegye értem." Kész vagy, hogy 
azt mondd: „Megtörténhet. Betelhetek. Betelhetek a Szellemmel, mert Isten 
megígérte, és Isten meg is adja." 

És azután megérkezünk a harmadik lépéshez, amikor az ember azt 
mondja: „Az enyém lesz. Ez kell nekem, az enyém lehet, az enyém lesz." 

Tudod, mit jelent ez közönséges dolgok esetén. „Az enyém lesz." És 
azután az ember elmegy és megtesz mindent, hogy megszerezze. Gyakran 
az ember meg akar venni valamit, és vágyik rá. De a vágy nem azonos az 
akarattal. Meg akarom venni azt a lovat, és egy ember 200 dollárt kér érte, 
de én nem akarok többet adni 180 dollárnál. Vágyom rá, nagyon vágyom 
rá, elmehetek és azt mondhatom: „Adja nekem 180 dollárért." Ő pedig azt 
mondja: „Nem, 200 dollár." Tetszik a ló, éppen olyan, amilyet akarok, de 
nem vagyok kész rá, hogy megadjam a 200 dollárt, és ő végül azt mondja: 
„Választ kell adnia. Más is megveheti." Végül azt mondom: „Nem, nem 
kell. Nagyon szeretném, vágyom rá, de nem adok annyit érte." 

Kedves barátaim, mondjátok azt, hogy „Az enyém lesz ez az áldás"? 
Mit jelent ez? Először is, természetesen azt jelenti, hogy körülnézel az 
életedben, és ha látsz bármit, ami rossz benne, akkor megvallod Jézusnak, 
és azt mondod: „Uram, a lábad elé helyezem. Lehet, hogy gyökeret vert a 
szívemben, de átadom neked. Én nem tudom kigyomlálni, de Te, Jézus, aki 
megtisztítasz a bűntől, Neked odaadom." Lehet ez indulatosság vagy 
büszkeség, lehet pénz vagy hamis kívánság vagy élvezet, lehet az 
emberektől való félelem, lehet ez bármi, de mondd azt Krisztusnak 
azonnal: „Az enyém lesz ez az áldás, bármi áron!" Óh, adj át minden bünt 
Jézusnak! 

És ez nem csak azt jelenti, hogy feladunk minden bűnt, hanem ami még 
a bűnnél is mélyebb, és nehezebb is hozzáférni: azt jelenti, hogy add fel 

önmagadat, az ént az akaratoddal, az örömforrásaiddal, az 
elismertségeddel, és mindeneddel, amid van, és mondd ezt: „Jézus, én ettől 
a pillanattól átadom magamat, hogy a Te Szent Szellemed birtokba vegyen 
engem, és hogy a Te Szellemed eltávolítsa azt, ami bűnös, és teljesen a 
rendelkezése alá vonjon engem." Ez nehézek tűnik, amíg a sátán megvakít, 
és elhiteti velünk, hogy nehéz lesz mindent feladni, de ha Isten megnyitja a 
szemeidet egy percre, hogy meglásd, micsoda mennyei boldogság és 
micsoda mennyei gazdagság és mennyei dicsőség betelve lenni a 
Szellemmel, Aki Jézus szívétől jön, akkor azt mondjuk: „Odaadok bármit, 
bármit, BÁRMIT, de enyém lesz az áldás." 

És azután azt jelenti, hogy leveted magadat a Ő lábai elé, és azt 
mondod: „Uram, az enyém lesz az áldás." 

A sátán gyakran megkísért minket és azt mondja: „Tegyük fel, hogy 
Isten azt kérné tőled, kész lennél rá, hogy odaadd?" - És félelmet kelt 
bennünk. De hányan jöttek rá és tudják elmondani, hogy amikor azt 
mondták: „Uram, bármit, akármit!" - akkor a menny fénye és öröme 
betöltötte a szívüket. 

Tavaly Johannesburgban, Dél-Afrika aranymezőin egy délutáni 
összejövetelen volt egy tanúságtételünk. Egy nő felállt, és elmondta 
nekünk, hogy a pásztora két hónapja tartott egy szolgálatot az odaszánásról 
egy sátorban. Erősen beszélt az odaszánásról, és azt mondta: „Ha Isten 
elküldené a férjedet Kínába, vagy ha Isten arra kérne, hogy menj 
Amerikába, készen lennél rá? Teljesen oda kell adnod magad." A nő azt 
mondta - és az arca ragyogott, ahogy beszélt -, hogy amikor az 
összejövetel végén megkérte, álljon fel az, aki kész feladni mindent, hogy 
beteljesedjen a Szellemmel, a nő azt mondta: „A küzdelem szörnyű volt. 
Isten elveheti tőlem a férjemet vagy a gyermekeimet. Készen állok erre? 
Óh, Jézus nagyon drága, de én nem tudom azt mondani, hogy mindent 
feladok. De elmondom Neki, hogy meg akarom tenni." - És végül felállt. 
Azt mondta, hogy aznap este szörnyű küszködéssel ment haza, és nem 
tudott aludni, mert azt gondolta: „Azt mondtam Jézusnak, hogy mindent, és 
fel tudom adni a férjemet vagy a gyermekeimet? A küzdelem folytatódott 
éjfélig, de" - mondta - „nem hagytam abba. Azt mondtam Jézusnak: 

mindent, csak tölts be engem Magaddal." És a Szent Szellem öröme leszállt 
rá. A lelkésze, aki ott ült, később elmondta nekem, hogy igaz volt a 
tanúságtétele, és az azóta eltelt két hónapban az élete tele volt ragyogással 
és mennyei örömmel. 

Óh, van olyan olvasó, aki kísértést érez arra, hogy azt mondja: „Én nem 
tudok feladni mindent"? Megfogom a kezedet, testvérem, odaviszlek a 
megfeszített Jézushoz, és azt mondom: „Csak nézz Rá! Mennyire szeretett 
Ő téged a Kálvárián! Csak nézz Rá!" Nézz Jézusra! Ő felajánlja, hogy 
betölti a szívedet az Ő Szent Szellemével, az Ő szeretetének, teljességének 
és erejének a Szellemével, hogy a szívedet valóságosan teljessé tegye a 
Szent Szellemmel. Mered erre azt mondani: „Félek"? Mered azt mondani: 
„Ezt nem tudom megtenni Jézusért"? Vagy a szívedből kiáltasz az Ő 
lábainál: „Úr Jézus, bármit, de be kell telnem a Te Szellemeddel!" 

Gyakran imádkoztál, hogy Jézus maradandó közelsége és szeretete 
betöltsön téged? De ez nem történhet meg addig, amíg be nem teljesedsz a 
Szent Szellemmel. Óh, jöjj, és mondd, bármilyen áldozat is kell hozzá: 
,Meglesz nekem, Isten segítségével! Nem az én erőmmel, hanem Isten 
segítségével, meglesz nekem! " 

És ezután jön az utolsó pont. Mondd ezt: „Ez az enyéml" Dicsőség 
Istennek, hogy van, aki ki meri mondani: „Ez az enyém." Igen, amikor az 
ember elhatározta magát, aki eljutott a megítéltetésre és a bűnbánatra a 
bűnös élete miatt, amikor úgy, mint Péter, keservesen sírt vagy mélyen 
sóhajtozott Isten előtt: „Óh, Uram, milyen életet éltem!" Amikor az ember 
nyomorultnak érezte magát a gondolatra: „Nem élem a jobb életet, Jézus 
életét, a Szellem életét." Amikor az ember elkezdi ezt érezni, és amikor 
megadja magát, Istenre hagyatkozik és igényli az áldást, „Uram, az enyém 
lehet, ez nekem van" - mit gondolsz? Van-e joga arra, hogy azt mondja: 
„Ez az enyém"? Igen, szeretteim, és mindnyájatoknak mondom Isten 
üzenetét, hogy ha készen álltok, ha készek vagytok, Isten kész arra, hogy 
végleg lezárja az alkut. Igen, a tiéd lehet most. Most! Érzelmi kirobbanás 
nélkül, anélkül, hogy a szívedet elárasztaná a fény, a tiéd lehet. 
Egyesekhez így jön, de sokakhoz nem. Az alávetett akarat csendes 
cselekedeteként felemelheted a szívedet hittel, és azt mondhatod: „Óh, 

Istenem, odaadom magamat üres edényként, hogy beteljek a Szent 
Szellemmel. Odaadom magamat egyszer s mindenkorra, örökre." 
„Megtörtént, a nagy átadás megtörtént." Elmondhatod ezt most, ha 
elfoglalod a helyed Isten előtt. 

Óh, szolgái az evangéliumnak, soha nem éreztétek a szükségét annak, 
hogy beteljesedjetek a Szent Szellemmel? A szívetek talán azt mondja, 
hogy semmit nem tudtok erről az áldásról. Oh, Krisztus munkásai, soha 
nem éreztétek a szükségét: „Be kell teljesednem a Szent Szellemmel"? Óh, 
Isten gyermekei, soha nem éreztétek, hogy felkel bennetek a remény: „Az 
enyém lehet ez az áldás, amiről másoktól hallok"? 

Megteszed a lépést, és azt mondod: „Az enyém lesz"? Mondd ki, ne a 
saját erőddel, hanem kétségbeesetten. Ne törődj vele, ha úgy érzed, hogy a 
szíved hideg és zárva van, ne törődj vele. Csak engedelmesen add át 
magad, használd az akaratodat, vesd magad Jézus elé, és bízz Benne. 

„Ez az enyém, mert most az én Uram, Jézus kezébe adom magamat. Az 
enyém, mert Jézus gyönyörködik abban, hogy odaadja a Szent Szellemet az 
Atyától, mindenkinek a szívébe. Az enyém, mert hiszek Jézusban, és Ő 
megígérte nekem, hogy aki hisz, abból élő víznek folyamai ömlenek. Az 
enyém! Az ENYÉM! Megragadom Jézus lábait, és itt maradok Isten 
trónjánál. Az enyém, mert Isten hűséges, és Isten megígérte." 

„De Jézus azonnal szólt hozzájuk, mondván: Bízzatok; én vagyok, ne 
féljetek! "Máté 14,27 

Minden, amit az áldott Szellem munkájáról tudunk, attól függ, mit 
gondolunk Jézusról, mert a Szellem Krisztus Jézus tói jön hozzánk. Krisztus 
Jézus az, akihez a Szellem mindig elvezet minket, és a keresztény élet nagy 
szükséglete napról-napra és óráról-órára ez: az Isten Fiának jelenléte. Ha 
Krisztus velem van és Krisztus bennem van, akkor teljes az üdvösségem. 

Beszéltünk a kudarcokkal terhelt és a testi életről, a hitetlen és 
engedetlen életről, az egyszer fent - egyszer lent életről, a szomorú és 
bánatos pusztai életről, de hallottuk és elhittük, hogy van szabadulás. Hála 
Istennek, 0 kihozott minket Egyiptomból, hogy bevigyen minket 
Kánaánba, Isten és Jézus Krisztus nyugalmába. Ő a mi békénk, Ő a mi 
nyugalmunk. 

Óh, bárcsak velem lenne Jézus, minden bün fölötti győzelemként: Jézus 
jelenléte erőként minden kötelesség teljesítéséhez! Akkor az életem Isten 
közösségének töretlen napfényében lenne, és boldog tapasztalatként 
beteljesedne az Ige számomra: „Fiam, te mindenkor velem vagy, és 
mindenem a tiéd." És a szívem így felelne: „Atyám, nem tudtam, de igaz, 
én mindenkor Veled vagyok, és mindened az enyém." 

Isten mindenét Krisztusnak adta, és vágyik arra, hogy te és én teljesen 
Krisztusé legyünk. Minden éhes szívhez szólok, és azt mondom: Ha Isten 
dicsőségében akarsz élni, egy dolgot keress: igényeld, hidd, hogy Jézus 
jelen lehet veled életed minden pillanatában. 

Szeretnék Jézus jelenlétéről beszélni, ahogy az a történet állítja elénk, 
amelyben Krisztus a vízen jár. Jöjj, és nézzünk meg néhány pontot, amit 
megmutat nekünk. 

1. Gondoljunk először arra, hogy Krisztus jelenléte elveszett. Tudjuk, hogy 
a tanítványok szerették Krisztust, ragaszkodtak Hozzá, és minden 

gyengeségükkel együtt, gyönyörködtek Benne. De mi történt? A Mester 
felment egy hegyre imádkozni, és átküldte őket a tenger túlsó partjára 
egyedül. Ő nem volt velük. Jött egy vihar, és ők igyekeztek, eveztek és 
dolgoztak, de a szél szembe fújt velük, nem haladtak, és fennállt a veszélye, 
hogy elvesznek. A szívükben azt mondhatták: „Óh, bárcsak itt lenne a 
Mester!" 

De a Mester nem volt ott. Hiányzott nekik a jelenléte. Egyszer már 
korábban voltak viharban, és Krisztus azt mondta: „Hallgass, némulj el!" és 
minden rendben volt, de itt most sötétség volt, veszély, szörnyű baj, 
Krisztus pedig nem volt ott, hogy segítsen nekik. 

Nem ilyen sok hívő élete időnként? Sötétségbe kerültem, bűnt követtem 
el, felhő van fölöttem, nem látom Jézus arcát, napokig csak dolgozom, 
aggódom és fáradozom, de minden hiába, hiányzik Jézus jelenléte. Óh, 
szeretett testvérem, hadd írjam le: Jézus jelenlétének az elvesztése minden 
nyomorúságunk és kudarcunk oka. 

2. Nézzük meg a második lépést: Jézus jelenléte miatt félnek. Vágytak arra, 
hogy Jézus velük legyen, és Jézus éjfél után jött. A vízen járt a hullámok 
közt, de ők nem ismerték fel, és a félelem miatt kiáltoztak: „Ez egy 
szellem!" Az ő szeretett Uruk közeledett de ők nem tudták. Féltek a 
közeledése miatt. 

És óh, hányszor láttam olyan hívőt, aki félt Krisztus közeledése miatt! 
Kiáltott Hozzá, vágyott Rá, mégis félt, amikor jött. És miért? Mert Jézus 
nem úgy jött, ahogy várta. 

Talán egyesek azt mondták: „Sajnos, attól félek, soha nem lesz enyém 
Jézus állandó jelenléte." Hallottad, mit mondtunk a Szellemben való 
életről? Hallottad, mit mondtunk arról, hogy mindig Isten jelenlétében és 
Vele közösségben maradunk, és féltél tőle. Féltél tőle, és azt mondtad: „Ez 
túl magas és túl nehéz." Megijedtél attól a tanítástól, ami segített volna 
neked. Jézus eljött hozzád evvel a tanítással, és te nem ismerted fel az Ő 
szeretetét. 

Vagy talán úgy jött, hogy megijedtél a jelenlététől. Talán Isten beszélt 
neked a bűneidről. Ott van az ingerlékenység bűne, vagy a szeretetlenség 

bűne, vagy a meg nem bocsátás bűne, vagy a világiasság, a megalkuvás, a 
világgal való közösség bűne, az emberi dicséret szeretete, az emberektől 
és az emberek véleményétől való félelem, vagy a büszkeség és 
magabiztosság. Isten beszélt neked róla, de te megijedtél. Jézus közeledett 
hozzád, de féltél. Nem látod, hogyan adhatnád fel mindezt, nem vagy kész, 
hogy azt mondd: „Bármilyen áldozatot is követel ez tőlem, én megadom." 
És miközben Isten és Krisztus közeledett, hogy megáldjon téged, te féltél 
Tőle. 

Óh, hívő, máskor Krisztus szenvedéssel jött hozzád, és talán azt 
mondtad: „Ha egészen szent akarok lenni, tudom, hogy szenvednem kell, és 
én félek a szenvedéstől." És féltél attól a gondolattól: „Lehet, hogy Krisztus 
szenvedéssel jön hozzám." 

Féltek Krisztus jelenlététől! Óh, szeretett testvérem, elmondom neked, 
hogy ez félreértés. A tanítványoknak nem volt okuk arra, hogy féljenek a 
feléjük jövő „szellemtől," mert az maga Krisztus volt; és amikor Isten Igéje 
közel jön hozzád és megérinti a szívedet, emlékezz, hogy Krisztus az, 
akinek a szájából kijön a kétélű kard. Krisztus szeretettel jön, hogy kivágja 
a bünt, hogy betöltse a szívedet Isten szeretetének az áldásával. Nehogy 
megijedj Krisztus jelenlététől! 

3. Ezután következik a harmadik gondolat: Krisztus jelenléte nyilvánvaló 
lesz. Hála Istennek! Amikor Krisztus meghallotta, hogy kiáltoztak, ezt 
mondta nekik: „Bízzatok; én vagyok, ne féljetek!" Ah, micsoda 
boldogságot hoztak ezek a szavak a szívükbe! Ott van Jézus, megjelenik 
egy sötét tárgy, egy ijesztő alak. De ez a mi áldott Urunk. És, kedves 
barátaim, a Mester célja, akár szenvedéssel, akár máshogy az, hogy 
felkészítsen minket arra, hogy befogadjuk Krisztus jelenlétét, miközben 
Jézus ezt mondja: „Én vagyok, ne félj!" 

Krisztus jelenléte nyilvánvaló lesz! El akarom mondani neked, Isten Fia 
vágyik arra, hogy kinyilatkoztassa Magát neked. Figyelj! Figyelj! 
FIGYELJ! Vágyakozik a szíved? Jézus azt mondja: „Bízzál; én vagyok, ne 
félj!" 

Szeretett testvérem, Isten odaadta értünk Krisztust. Azt akarja Isten, 

hogy Krisztus minden pillanatban velem legyen? Kétségkívül, Isten azt 
akarja, hogy Krisztus jelenléte az életem minden órájának öröme legyen, és 
egyvalami biztos: Krisztus ki tudja nyilatkoztatni Magát nekem minden 
pillanatban. Kész vagy rá, hogy jöjj, és igényeld ezt a kiváltságot? Ő ki 
tudja nyilatkoztatni Magát. Én nem tudom kinyilatkoztatni Őt neked, te 
nem tudod megragadni Őt, de Ő be tud világítani a szívedbe. 

Hogyan láthatom a napfényt holnap reggel, ha még élek? A napfény 
kinyilatkoztatja magát. Hogyan ismerhetem Krisztust? Krisztus ki tudja 
nyilatkoztatni Magát. És mielőtt tovább mennék, imádkozom, hogy szánd 
oda a szívedet, és mondd el ezt az egyszerű imát: „Uram, nyilatkoztasd ki 
Magad nekem most, hogy soha ne veszítselek szem elől. Értesd meg velem, 
hogy a sűrű sötétségen át Te jössz, hogy megismertesd Magad." Senki ne 
kételkedjen, bármilyen sötét van is - talán éjfélkor, bármennyire éjfél van 
is a lélekben -, éjfélkor, a sötétségben is, Krisztus ki tudja nyilatkoztatni 
Magát. 

Óh, hála Istennek, hogy gyakran tíz vagy húsz évi küszködés után, 
egyszer világosságban, máskor sötétségben, eljön az idő, amikor Jézus kész 
arra, hogy Nekünk adja Magát, és soha többé ne távozzon el tőlünk. Adja 
meg nekünk Isten Jézusnak ezt a jelenlétét! 

4. És most jön a negyedik gondolat. Az első azt volt, hogy Jézus jelenléte 
elveszett, a második az, hogy Jézus jelenlététől féltek, a harmadik az, hogy 
Jézus jelenléte megnyilvánult, és negyedik az, hogy vágytak Jézus 
jelenlétére. 

Mi történt? Péter hallotta az Urat, és Jézus ott volt, 30-40-50 méter 
távolságban, és úgy tett, mintha el akarna menni mellettük. De Péter - egy 
korábbi fejezetben már beszéltem Péterről, hogy milyen szörnyű hibák és 
testiesség volt benne -, de hála az Úrnak, Péter szíve rendben volt 
Krisztussal, akarta az Ő jelenlétét, és azt mondta: „Uram, ha Te vagy az, 
parancsolj, hogy Hozzád menjek a vízen." 

Igen, Péter nem tudott nyugodni, olyan közel akart lenni Krisztushoz, 
amennyire csak lehetett. Látta, hogy Krisztus a vízen járt, és emlékezett, 
hogy Krisztus azt mondta: „Kövess engem." Emlékezett arra, hogy 

Krisztus a csodálatos halfogással bebizonyította, hogy Ő a tenger és a vizek 
Mestere, és emlékezett arra, hogyan csendesítette le Krisztus a vihart, és 
érvek vagy latolgatás nélkül mindjárt azt mondta: „Az Úr új módon 
nyilvánul meg. Az én Uram új, természetfeletti erőt használ, és én oda 
tudok menni az én Uramhoz. Meg tudja tenni, hogy én ott járjak, ahol O 
jár." Úgy akart járni, ahogy Krisztus járt, közel akart járni Krisztushoz. 
Nem azt mondta: „Uram, hadd járjam körül a tengert," hanem ezt: „Uram, 
hadd menjek Hozzád." 

Barátom, szeretnéd, hogy Krisztus jelenléte így a tiéd legyen? Nem úgy, 
hogy Krisztus leszálljon. Sok keresztény ezt akarja. Továbbra is a 
bűneikben akarnak járni, folytatni akarják a világias életüket, és azt akarják, 
hogy Krisztus leszálljon hozzájuk vigasztalással és szeretettel, de ez nem 
lehetséges. Ha Krisztus jelenlétét akarom, akkor úgy kell járnom, ahogy O 
járt. O természetfeletti módon járt. Szeretetben és Isten erejében járt. 

A legtöbb embert azok a körülmények határozzák meg, amelyek közt 
élnek, és a legtöbben azt mondják, hogy a körülményeiktől függ a 
vallásosságuk. Százszor is hallottam embereket, akik azt mondták, hogy a 
körülményeik akadályozzák meg, hogy töretlen közösséget élvezzenek 
Jézussal. 

Milyenek voltak a körülmények Krisztus körül? A szél és a hullámok - 
de Krisztus győztesen járt a körülmények fölött, és Péter azt mondta: 
„Ahogy az én Uram, úgy én is győzhetek minden körülmény fölött. 
Körülöttem minden semmi, ha Jézus velem van." 

Ő vágyott Krisztus jelenlétére. Adja Isten, hogy amint Krisztus földi 
életére nézünk, és látjuk, hogyan győzte le Krisztus a hullámokat, és 
hogyan járt rajtuk, mindnyájan azt mondhassuk: „Úgy akarok járni, ahogy 
Jézus." 

Ha ez a szíved vágya, akkor számíthatsz Jézus jelenlétére, de ha 
Krisztusénál alacsonyabb szinten akarsz járni, amíg akarsz egy kicsit a 
világból és egy kicsit a saját akaratodból, akkor nem számíthatsz Krisztus 
jelenlétére. Közel Krisztushoz és ahogy Krisztus - a kettő együtt jár. 
Elfogadod ezt? Péter úgy akart járni, ahogy Krisztus, hogy közel jusson 

Krisztushoz, és ezt akarom felajánlani mindnyájatoknak. Ezt mondom a 
leggyengébb hívőnek: „Isten jelenlétével tiéd lehet Krisztus jelenléte és 
közössége minden nap, egész életeden át." 

El akarom hozni neked ezt az ígéretet, de el kell mondanom Isten 
feltételét: járj úgy, ahogy Krisztus, és akkor mindig közel maradsz Hozzá. 
Krisztus a jelenlétébe hív, hogy jöjj és légy töretlen közösségen Vele. 

5. Azután jön következő gondolat. Éppen most vágytunk Krisztus 
jelenlétére, és a következő gondolatom: Krisztus jelenlétében bízunk. Az Úr 
Jézus azt mondta: „Jöjj," és mit tett Péter? Kilépett a hajóból. Hogy merte 
megtenni ezt a természet minden törvénye ellenére? Hogy merte megtenni? 
Kereste Krisztust, hallotta Krisztus hangját, bízott Krisztus jelenlétében és 
erejében, és Krisztus hitében azt mondta: „Tudok járni a vízen," és kilépett 
a hajóból. Ez a fordulópont, ez a döntő pillanat. Péter látta Krisztust egy 
természetfeletti erő megnyilvánulásában, és elhitte, hogy az a 
természetfeletti erő benne is munkálkodhat, és ő is élhet természetfeletti 
életet. Hitte, hogy ez a vízen járásra is vonatkozik, és ebben rejlik a hitben 
való élet titka. Krisztusnak természetfeletti ereje volt, a menny ereje, a 
szentség ereje, az Istennel való közösség ereje, és Krisztus meg tudja adni 
nekem a kegyelmet, hogy úgy éljek, ahogy Ő élt. Ha úgy mint Péter, én is 
Krisztusra nézek, és azt mondom Neki: „Uram, mond ki a szót, és én 
jövök," és ha hallom, ahogy Krisztus azt mondja: „Jöjj," akkor nekem is 
lesz erőm arra, hogy járjak a hullámokon. 

Láttál már szebb és tanulságosabb képet a keresztény életről? Egyszer 
prédikáltam erről sok évvel ezelőtt, és akkor megtöltötte a szívemet ez a 
gondolat: a keresztény élet olyan, mint Péter vízen járása. Ugyanolyan 
nehéz vagy lehetetlen Krisztus nélkül, ugyanolyan áldott és biztonságos 
Krisztussal. Ilyen a keresztény élet: lehetetlen Krisztus közelsége nélkül, 
teljesen biztonságos és áldott, még ha nehéz is, Krisztus jelenlétében. 

Testvérem, megpróbáltalak egy jobb életre hívni a Szellemben ezeken 
az oldalakon, egy életre közösségben Istennel. Csak egy dolog tehet 
képessé arra, hogy így élj: ha az Úr Jézus fogja a kezedet a nap minden 
pillanatában. „De lehetséges ez?" - kérdezed. Igen, lehetséges. „Olyan sok 

dologra kell gondolnom. Néha a nap négy vagy öt órájában az üzlet 
sűrűjében járok, tíz ember vesz körül, és mindegyik azt akarja, hogy 
figyeljek rá. Hogyan lehetek így mindig Jézus jelenlétében?" 

Úgy, kedves testvérem, hogy Jézus a te Istened, és csodálatosan szeret 
téged, és világosabbá tudja tenni a jelenlétét számodra, mint a körülötted 
álló tíz ember. Ha reggel rászánod az időt, és szövetségre lépsz Vele 
minden reggel: „Uram, Jézus, semmi sem elégíthet meg, csak a Te 
folyamatos jelenléted," akkor 0 megadja neked, biztosan megadja neked. 

Péter bízott Krisztus jelenlétében, és azt mondta: „Ha Krisztus hív 
engem, akkor Hozzá tudok menni a hullámokon." Bízunk Krisztus 
jelenlétében? Hogy átmenjünk az élet minden körülményén és kísértésén 
éppen úgy, mintha vízen járnánk? Úgy, hogy nincs szilárd talaj a lábunk 
alatt, nem tudjuk, milyen erősek lesznek a sátán kísértései, de hisszük, hogy 
Isten azt akarja, hogy természetfeletti életben járjunk az emberi erőn felül. 
Isten azt akarja, hogy Krisztus Jézusban éld az életedet. 

Akarod ezt az életet élni? Akkor jöjj, és mondd: „Úr Jézus, hallottam az 
ígéretedet, hogy a Te arcod velem megy." Azt mondtad: „Az én arcom 
veled megy" - és Uram, én igényt tartok erre, bízom Benned. 

6. A hatodik lépés ebben a csodálatos történetben az, hogy Krisztus 
jelenlétét elfelejtik. Péter kiszállt a hajóból, és elkezdett menni az Úr Jézus 
felé, Rajta tartva a szemét. Bízott Krisztus jelenlétében, és bátran járt a 
hullámok fölött; de egyszer csak levette a szemeit Jézusról, és hirtelen 
süllyedni kezdett. Ott volt Péter, a hitbeli járás végén, elázva, merülve és 
kiáltva: „Uram, segíts!" 

Tudom,vagytok néhányan, akik ezt mondjátok a szívetekben: „Hah, ez 
lesz veletek, ti magasabb élet keresztények." Vannak emberek, akik azt 
mondják: „Soha nem élhetsz így, ne beszélj róla, mindig el fogsz bukni." 
Péter mindig elbukott pünkösd előtt. Azért, mert a Szent Szellem még nem 
jött el, ezért az ő esete arra tanít minket, hogy amíg Péter még a testi 
életben volt, addig el kellett buknia így vagy úgy. De hála Istennek, volt 
valaki, aki felemelte őt a bukásból, és az utolsó pontunkban bebizonyítjuk, 
hogy a bukásból szorosabb közössége származott Jézussal, mint előtte 

valaha, és még jobban függött Tőle. De előbb figyeld, mit mondok neked 
erről a bukásról. 

Mondhatja valaki: „Megpróbáltam azt mondani 'Uram, megpróbálok 
így élni,' de mondd meg nekem, ha elbukom, mi lesz akkor?" Tanuld meg 
Pétertől, mit kell tenned. Mit tett Péter? Éppen az ellenkezőjét annak, amit 
legtöbben tennének. Mit tett, amikor elkezdett süllyedni? Abban a 
pillanatban, egy szó önkárhoztatás és önvád nélkül, így kiáltott: „Uram, 
segíts!" 

Szeretném megtanítani ezt minden kereszténynek. Emlékszem arra az 
időre a szellemi életemben, amikor ez világos lett számomra. Azelőtt, ha 
elbuktam, az egyetlen gondolatom önmagam vádlása és kárhoztatása volt, 
és úgy gondoltam, az jót tett nekem. De rájöttem, hogy nem tett jót nekem, 
és megtanultam Pétertől, hogy az a dolgom, hogy abban a pillanatban, 
amelyben elbukom, azt mondjam: „Jézus, Mester, segíts!" És abban a 
pillanatban, hogy ezt kimondom, Jézus segít nekem. 

Emlékezz, nem lehetetlen, hogy elbukj. Több keresztényre is gondolok, 
akik azt mondták, „Uram, kérem a Szent Szellem teljességét. Minden nap 
minden órájában a Szent Szellemmel telve akarok élni." Emlékszem olyan 
őszinte lélekre, aki remegő hittel mondta ezt, mégis elbukott. Azt akarom 
mondani annak a léleknek: Ne csüggedj! Ha elbuksz, azonnal, késlekedés 
nélkül, fordulj Jézushoz. Ő mindig kész meghallgatni, és abban a 
pillanatban, amikor rájössz, hogy harag, meggondolatlan beszéd, vagy más 
rossz történt, az élő Jézus azonnal ott van, Ő olyan kegyelmes és olyan 
hatalmas. Fordulj Hozzá, és azonnal ott lesz a segítség. Ha megtanulod ezt 
tenni, Jézus fel fog emelni, és tovább vezet egy olyan úton, amelyen az Ő 
ereje biztosít téged a bukás ellen. 

7. És akkor jön az utolsó gondolatom. Péter megfeledkezett Jézus 
jelenlétéről, miközben a hullámokat nézte; de most, végül, a miénk Jézus 
jelenléte, mert visszakaptuk. Igen, Jézus kinyújtotta a kezét, hogy 
megmentse őt. Lehetséges - mivel Péter nagyon büszke, magabiztos ember 
volt -, lehetséges, hogy el kellett merülnie, hogy megtudja, hogy nem a hite 
tudta megmenteni őt, hanem Krisztus ereje. Isten azt akarja, hogy tanuljuk 

meg a leckét, hogy amikor elesünk, kiálthatunk Jézushoz, és Ő azonnal 
kinyújtja a kezét. Emlékezzünk, hogy Péter visszasétált a hajóhoz, és nem 
már merült el. Miért? Mert Krisztus nagyon közel volt hozzá. Emlékezz, 
lehetséges, hogy ha jól használjuk a kudarcot, sokkal közelebb lehetünk 
Krisztushoz utána, mint előtte voltunk. Azt mondom, használd helyesen. 
Tehát jöjj, és ismerd el: „Bennem nincs semmi, de bízni fogok az Úrban 
határtalanul." Tanítson meg téged minden kudarc újra Krisztusba 
kapaszkodni, és Ő be fogja bizonyítani, hogy hatalmas és szeretetteljes 
segítő. 

Jézus jelenlétét visszakaptuk! Igen, Krisztus kézen fogta és 
megsegítette, és nem tudom, hogy kéz a kézben mentek-e negyven vagy 
ötven métert vissza a hajóig, vagy Krisztus hagyta-e, hogy Péter mellette 
menjen; de azt tudom, hogy nagyon közel voltak egymáshoz, és az Úr 
közelsége volt az, ami megerősítette őt. 

Emlékezzünk, mi történt azután, hogy ez történt Péterrel. Felállították a 
keresztet, kiömlött a vér, megnyílt a sír, megtörtént a feltámadás, megnyílt 
a menny, és a Felmagasztalt Szelleme leszállt. Hidd el, hogy lehetséges, 
hogy Jézus jelenléte velünk legyen minden nap és mindvégig. A te Istened 
neked adta Krisztust, és úgy akarja Krisztust a szívedbe adni, hogy a 
jelenléte veled legyen életed minden pillanatában. 

Ki van készen, hogy felemelje a szemeit és a szívét, és így kiáltson: 
„Isten mértéke szerint akarok élni!" Ki kész rá? Ki áll készen, hogy Jézus 
karjaiba vesse magát, és olyan hittel éljen, ami legyőzi a szeleket és a 
hullámokat, a körülményeket és a nehézségeket? Ki kész arra, hogy ezt 
mondja: „Uram, parancsolj, hogy hozzád menjek a vízen"? Te készen 
vagy? Figyelj! Jézus azt mondja: „Jöjj!" Kilépsz ebben a pillanatban? Ott 
van a hajó, Péter régi élete. Ismerte a tengert gyermekkora óta, és az a hajó 
nagyon szent hely volt számára. Krisztus ott ült mellette. Krisztus abból a 
hajóból prédikált. Péter hajójából adta Krisztus a csodálatos halfogást. Ez 
nagyon szent hajó volt, de Péter elhagyta, hogy egy még szentebb helyre 
jusson, hogy Jézussal a vízen járjon. 

Ez új és isteni élmény volt. A keresztény életed lehet nagyon szent 

dolog, mondhatod ezt: „Krisztus megmentett engem a vére által, 
kegyelemből sok élményben részesített. Isten kegyelmet adott a szívembe." 
De bevallhatod: „Nem élek igazi, tartós közösségben, a szelek és a 
hullámok gyakran megrémítenek és elmerülök." 

Óh, lépj ki a múltbeli élmények hajójából, és lépj ki Krisztus szavára, és 
hidd el: „Jézussal tudok vízen járni." Amikor Péter a hajóban volt, mi volt 
közte és a tenger mélye között? Néhány deszka. De amikor kilépett a vízre, 
mi volt közte és a tenger között? Nem deszka, hanem a Mindenható Jézus 
szava. 

Jössz, és korábbi tapasztalat nélkül ráállsz Jézus szavára: „íme, én 
mindig veled vagyok"? Ráállsz az O szavára: „Bízzál, ne félj, én vagyok"? 
Jézus minden pillanatban a mennyben él. Jézus az O Szelleme által minden 
pillanatban ezt suttogja, és minden pillanatban él, hogy igazzá tegye. 

Fogadd el most, fogadd el most! Az én uram, Jézus minden 
vészhelyzetet meg tud oldani. Az én uram, Jézus minden lélek akaratát 
tudja teljesíteni. Az én egész szívem azt mondja: „Ő meg tudja, Ő meg 
tudja tenni; Ő megteszi, Ő megtesziV Óh, gyertek, hívők, és kérjük most 
határozottan, csendesen, nyugodtan - kérjük el, kérjük el, kérjük el, 
KÉRJÜK EL! 

Valamikor ezt a kifejezést olvastam egy régi szerzőtől: „A lelkész első 
feladata az, hogy alázatosan kérje Istent, hogy mindazt, amit el akar 
végezni a hallgatóiban, először igazán és teljesen végezze el benne." Ezek a 
szavak azóta is megmaradtak bennem. Micsoda komoly alkalmazása ez 
annak a témának, ami lefoglalta a figyelmünket az előző részekben - hogy 
a Szent Szellem teljességében éljünk és dolgozzunk! 

És mégis, ha helyesen értjük az elhívásunkat, mindnyájunknak ezt kell 
mondanunk: Ez az, amitől minden függ. Mi haszna van azt mondani az 
embereknek, hogy teljenek be Isten Szellemével, ha amikor megkérdezik 
tőlünk: „Isten megtette veled?" azt kell felelnünk: „Nem, nem tette meg"? 
Mi haszna van azt mondanom az embereknek, hogy Jézus Krisztus 
bennünk lakhat minden pillanatban, és megőrizhet minket a bűntől és a 
valóságos vétektől, és hogy Isten állandó jelenléte az osztályrészünk lehet 
minden nap, ha nem várok először Istenre, hogy először velem tegye meg 
valóban és teljesen napról-napra? 

Nézz az Úr Jézus Krisztusra: amikor Krisztus megkapta a Szent 
Szellemet a mennyből, Bemerítő János azt mondta, hogy „Ő merít be a 
Szent Szellembe." Csak azt tudom átadni másoknak, amit Isten nekem 
adott. Ha az életemben szolgálóként a test nagyban érvényesül, ha az 
életem megszomorítja Isten Szellemét, akkor csak arra számíthatok, hogy 
az emberek általam nagyon vegyes életet kapnak. De ha Isten élete bennem 
lakik, és be vagyok telve az O erejével, akkor remélhetem, hogy az élet, 
ami belőlem kiárad, megtölti a hallgatóimat is. 

Utaltunk arra, hogy minden hívőnek szüksége van arra, hogy beteljen a 
Szellemmel; és ami még mélyebben érdekel minket, vagy jobban 
lefoglalhatja a figyelmünket, hogy imádkozva fontoljuk meg, hogyan érjük 
el, hogy a gyülekezeteink elhiggyék, hogy ez lehetséges; és hogyan 
vezethetünk tovább minden hívőt, hogy ő maga keresse, várja, fogadja el és 
élje meg? De testvéreim, az üzenetnek belőlünk kell jönnie, 
bizonyságtételként a saját élményünkről, Isten kegyelme által. 

Ugyanaz a szerző, akire utaltam, máshol ezt mondja: „Egy lelkész első 
dolga, amikor látja, hogy emberek felébrednek és Krisztushoz jönnek, 
tovább vezetni őket, hogy megismerjék a Szent Szellemet. " Milyen igaz! 
Nem ezt találjuk végig Isten Igéjében? 

Bemerítő János úgy hirdette Krisztust, mint „az Isten Báránya, aki 
elveszi a világ bűneit." Máténál azt olvassuk, azt is mondta, hogy Krisztus 
„Szent Szellembe és tűzbe merít majd." János evangéliumában azt 
olvassuk, hogy a Bemerítőnek azt mondták, hogy akire látja leszállni a 
Szellemet, és rajta maradni, az merít a Szellembe. így Bemerítő János 
tovább vezette az embereket Krisztustól, hogy várják a Szent Szellemet 
maguknak. 

És mit tett Jézus? Három évig a tanítványaival volt, tanította és képezte 
őket, de mielőtt elment, a búcsúbeszédében utolsó éjszaka, mi volt az Ő 
nagy ígérete a tanítványoknak? „kérem az Atyát, és más Vigasztalót ad 
nektek... az igazság Szellemét." 

Korábban már megígérte a Benne hívőknek, hogy „élő víznek folyamai" 
fognak ömleni belőlük; amit az evangélista úgy magyaráz, hogy a Szent 
Szellemet jelenti: „Ezt pedig a Szellemről mondta." De ez az ígéret csak 
akkor teljesedett be, miután Krisztus „megdicsőíttetett." Krisztus úgy mutat 
a Szent Szellemre, mint az Ő megdicsőülésének gyümölcsére. A 
megdicsőült Krisztus a Szent Szellemhez vezet. A búcsúbeszédében 
Krisztus arra vezeti a tanítványokat, hogy várjanak a Szent Szellemre, mint 
az Atya nagy áldására. 

Azután amikor Krisztus megállt az Ő mennyei trónjának zsámolyán, az 
Olajfák hegyén, készen arra, hogy felemelkedjen, mik voltak a szavai? 
„Vesztek erőt, miután a Szent Szellem eljön reátok: és tanúim lesztek." 
Krisztus folyamatosan azon dolgozott, hogy megtanítsa a tanítványait, hogy 
várják a Szent Szellemet. Nézz végig az Apostolok Cselekedetein, és 
ugyanazt látod. Péter a pünkösd napján azt prédikálta, hogy Krisztus 
felmagasztaltatott, és megkapta az Atyától a Szent Szellem ígéretét; és ezt 
mondta az embereknek: „Térjetek meg és merítkezzetek be mindnyájan a 
Jézus Krisztus nevében a bűnök bocsánatára, és veszitek a Szent Szellem 

ajándékát." Tehát amikor hiszek a feltámadt, felemelkedett Jézusban, 
megkapom a Szent Szellemet. 

Nézzük meg, miután Filep prédikálta az evangéliumot Szamáriában, 
férfiak és nők megtértek, és nagy öröm volt abban a városban. A Szent 
Szellem cselekedett, de valami még mindig hiányzott. Péter és János 
lementek Jeruzsálemből, imádkoztak a megtértekért, rájuk tették a kezeiket, 
„és vettek Szent Szellemet." Azután tudatosan birtokolták és élvezték a 
Szellemet, de addig nem voltak teljesek. Pál megtért Jézus hatalmas ereje 
által, aki megjelent neki a damaszkuszi úton, mégis el kellett mennie 
Ananiáshoz, hogy megkapja a Szent Szellemet. 

Azután azt olvassuk, hogy amikor Péter elment prédikálni 
Kornéliuszhoz, és hirdette Krisztust, „leszállt a Szent Szellem mindazokra, 
akik hallgatták e beszédet;" amit Péter jelnek tekintett arra, hogy ezek a 
pogányok egyek voltak a zsidókkal Isten kegyelmében, mivel ugyanabban 
a bemerítésben volt részük. 

És végigmehetünk sok levélen, ahol ugyanazt az igazságot találjuk. 
Nézzük meg a Rómaiakhoz írt csodálatos levelet. A hit általi megigazulást 
írja le az első öt részben. Azután a hatodikban és a hetedikben, bár úgy írja 
le a hívőt, mint aki meghalt a bűnnek és a törvénynek, és összeházasodott 
Krisztussal, mégis irtózatos küzdelem folyik az újjászületett ember 
szívében, amíg meg nem kapta a Szent Szellem teljes erejét. De a nyolcadik 
részben, „a Jézus Krisztusban való élet Szellemének törvénye" megszabadít 
minket „a bün és a halál törvényétől." Azután nem vagyunk „testben, 
hanem szellemben," Isten Szelleme lakik bennünk. A tanítás mind a Szent 
Szellemhez vezet. 

Nézzük meg még egyszer a Galatákhoz írt levelet. Mindig úgy 
beszélünk erről a levélről, mint a hit általi megigazulás tanításának nagy 
forrásáról: de észrevetted valaha, hogy a Szent Szellemről szóló tanítás 
milyen kiemelt helyet foglal el benne? Pál ezt kérdezi a galata 
gyülekezettől: „a törvény cselekedeteiből kaptátok-e a Szellemet, avagy a 
hit hallásából?" A hit hallása volt az, ami a Szellem erejének teljes 
élvezetére vezette őket. Ha a törvény cselekedeteiből akartak megigazulni, 

kiestek a kegyelemből. „Mert mi a Szellem által, hitből várjuk az igazság 
reménységét." És azután az ötödik rész végén azt mondja: „Ha a Szellem 
szerint élünk, a Szellem szerint is járjunk." 

És ha a Korintusiakhoz írt levelekhez megyünk, azt találjuk, hogy Pál 
megkérdezi a Korintusban lévő keresztényektől: „nem tudjátok-e, hogy a ti 
testetek a bennetek lakó Szent Szellem temploma?" Ha belenézünk az 
Efezusiakhoz írt levélbe, azt találjuk, hogy a Szent Szellemről szóló tanítást 
tizenkétszer említi. A Szellem pecsételi el Isten embereit: 
„megpecsételtettetek az ígéret Szent Szellemével." Ő világosítja meg őket: 
„a dicsőség Atyja adjon nektek bölcsesség és kijelentés Szellemét az O 
megismerésében." Krisztus által van mind zsidóknak mind görögöknek 
„menetelünk mindkettőnknek egy Szellemben az Atyához." Ők 
„együtt építtettek Isten hajlékává a Szellem által." A hívők: 
„hatalmasan megerősödjetek az O Szelleme által a belső emberben." 
„Teljes alázatossággal és szelídséggel, hosszútűréssel, elszenvedvén 
egymást szeretetben, Igyekezvén megtartani a Szellem egységét a 
békesség kötelében." Avval, hogy nem szomorítjuk meg az Isten Szent 
Szellemét, megőrizzük a megpecsételésünket „a teljes váltság napjára." 
Betelünk a Szellemmel, „énekelvén és dicséretet mondván" szívünkben 
az Úrnak, így dicsőítjük Őt. Tanulmányozd alaposan ezeket a leveleket, és 
meglátod, hogy amit mondanak, az igaz - hogy az apostol nagy gondot 
fordít arra, hogy elvezesse a keresztényeket a Szent Szellemhez, mint a 
keresztény élet beteljesedéséhez. 

A Szent Szellem volt az, Aki a gyülekezetnek adatott pünkösdkor, és a 
Szent Szellem az, Aki most a pünkösdi áldást adja. Ez az erő arra adatott, 
hogy megáldja az embereket, ez adott olyan csodálatos életet, szeretetet és 
önfeláldozást a korai gyülekezetben, és ezért nézünk vissza azokra a 
napokra úgy, mint a gyülekezet történelmének legszebb napjaira. 

És az erőnek ugyanez a Szelleme kell lakjon minden hívő szívében a mi 
időnkben, hogy megadja a gyülekezetnek az igazi pozícióját. Kérjük tehát 
Istent, hogy minden szolgáló és keresztény munkás fel legyen ruházva a 
Szent Szellem erejével, hogy Ő megvizsgáljon és megpróbáljon minket, és 

képessé tegyen, hogy őszintén válaszoljunk a kérdésre: „Megismertem a 
Szent Szellem bent lakását és betöltését, amit Isten akar számomra?" 
Mindnyájan tegyük fel magunknak a kérdést: „Nagyon igyekszem, hogy 
megtudjam, mit jelent, hogy a Szent Szellem bennem lakik, hogy 
segíthessek másoknak, hogy ők is alávessék magukat a bennük lakó Szent 
Szellemnek, és hogy Ő teljesen kinyilatkoztassa Krisztust az Ő isteni 
üdvözítő és megtartó erejében?" 

Nem kell mindnyájunknak megvallanunk: „Uram, ezt alig értettem meg. 
Alig mutatkozott meg ez a munkámban és a prédikálásomban"? Szeretett 
testvéreim, „Minden lelkész első feladata az, hogy alázatosan kérje Istent, 
hogy amit akar, hogy megtörténjen a hallgatóiban, először teljesen és 
igazán történjen meg benne." A második kötelessége az, hogy akik 
felébredtek és Krisztushoz mentek, azokat elvezesse a Szent Szellem 
jelenlétének és bent lakásának teljes ismeretére. 

Ha valóban teljes összhangba akarunk kerülni evvel a két nagy elvvel, 
akkor fel kell tennünk néhány nagyon fontos további kérdést. Az első 
kérdés ez: „Miért van az, hogy Krisztus gyülekezetében olyan kevéssé 
ismerik el gyakorlatban a Szent Szellem erejét?" 

Nem úgy beszélek hozzátok, testvérek, mintha nem ismernétek az erről 
szóló tanítást. Úgy szólok hozzátok, mint akik hisztek a Szent Szellemben, 
mint az örökké áldott Szentháromság harmadik személyében. De 
bizalmasan azt mondom nektek, akik készek vagytok bevallani, hogy a 
Szent Szellem igazságát, vagy a jelenlétét és az erejét nem ismerik el a 
gyülekezetben úgy, ahogy kellene. A kérdés tehát ez: Miért nem ismerik el? 
A válaszom az, hogy a szellemi mivolta miatt. Ez az emberi elme számára 
az egyik legnehezebben felfogható igazság a Bibliában. Isten 
kinyilatkoztatta Magát a teremtésben az egész világmindenségben. 
Kinyilatkoztatta Magát a megtestesült Krisztusban - és micsoda tanulság 
van Krisztus személyében, szavaiban és cselekedeteiben! De a Szent 
Szellem titokzatos bent lakása, elrejtve a hívő életének rejtett 
mélységeiben, mennyivel kevésbé könnyű ezt megérteni! 

A gyülekezet korai, pünkösdi napjaiban ez az ismeret belülről fakadt, ők 

birtokolták a Szellem erejét. De nem sokkal azután a világ szelleme 
elkezdett beszivárogni a gyülekezetbe, és fölé kerekedett. Ezt követte a 
szertartásosság és babona még mélyebb sötétsége a Római Katolikus 
Egyházban, amikor a világ szelleme teljesen legyőzte azt, amit helytelenül 
Krisztus Egyházának tekintettek. 

A reformáció Luther napjaiban helyreállította a Krisztusban való hit 
általi megigazulást, de a Szent Szellemről szóló tanítás nem foglalta el a 
megfelelő helyét, mert Isten nem nyilatkoztat ki minden igazságot 
egyszerre. A világ szelleméből még mindig sok maradt a Református 
egyházakban, de Isten most felébreszti a gyülekezetet, hogy igyekezzenek 
megismerni a Szent Szellem helyének és erejének Igei gondolatát. 
Könyvek, beszélgetések és konferenciák által sok szív mozdul meg. 

Testvéreim, ez a mi nagy kiváltságunk, hogy részt veszünk ebben a 
nagy mozgalomban; és vegyünk részt a munkában buzgóbban, mint valaha. 
Mondjuk mindnyájan, hogy az én nagy munkám, amikor Krisztust 
prédikálom az, hogy rávezetem az embereket, hogy ismerjék meg a Szent 
Szellemet, Aki egyedül tudja megdicsőíteni Krisztust. Én megpróbálhatom 
dicsőíteni Krisztust a prédikálásommal, de semmi haszna nem lesz Isten 
Szelleme nélkül. 

Biztathatom az embereket, hogy gyakorolják a szentséget és minden 
keresztény erényt, de minden győzködésemnek nagyon kevés hatása lesz, 
ha nem segítek nekik hinni, hogy bennük kell laknia a Szent Szellemnek, 
Aki minden pillanatban képessé teszi őket arra, hogy Krisztus életét éljék. 
A Szent Szellem azért adatott a mennyből, hogy nyilvánvalóvá tegye 
számunkra Krisztus jelenlétét. Amíg Jézus testben volt, a tanítványai 
túlságosan a test ereje alatt voltak ahhoz, hogy Krisztus lakozást vehessen a 
szívükben. Ő azt mondta, szükséges, hogy Ő elmenjen, hogy a Szellem 
eljöhessen; és Ő megígérte azoknak, akik szerették Őt és megtartották a 
parancsait, hogy a Szellemmel Ő is eljön, és velük fog lakni. 

így tehát a Szent Szellem nagy munkája az, hogy kinyilatkoztassa az 
Atyát és a Fiút Isten embereinek a szívében. Ha hiszünk és megtanítjuk az 
embereknek, hogy a Szent Szellem valósággá teheti számukra Krisztust 

minden pillanatban, akkor az emberek megtanulják elhinni és elfogadni 
Krisztus jelenlétét és erejét, amiről még túl keveset tudnak. 

Azután felmerül egy másik kérdés is, hogy mire számítsunk, amikor a 
Szent Szellemet felismertük és befogadtuk? Ezt a kérdést azért teszem fel, 
mert gyakran felfigyeltem valami nagyon érdekesre - és azt mondhatom, 
némileg aggasztóra. Néha hallok embereket, akik buzgón imádkoznak a 
Szent Szellem keresztségért, hogy O adjon nekik erőt a munkájukhoz. 
Szeretett testvéreim, erre az erőre nem csak a munkánkhoz van szükségünk, 
hanem a mindennapi életünkhöz is. Emlékezz, mindig szükségünk van rá! 

Az Ószövetség idején a Szellem leszállt erővel a prófétákra és más 
ihletett emberekre, de nem lakott bennük véglegesen. Ugyanúgy, a 
korintusiak gyülekezetében a Szent Szellem eljött erővel, hogy csodálatos 
ajándékokat adjon, mégis az Ő megszentelő kegyelméből csak kis 
mértékben részesedtek. Emlékeztek a testi viszálykodásokra, irigységekre 
és megoszlásokra, amik ott voltak. Megvolt náluk az ismeret és a 
bölcsesség ajándéka, de sajnos a büszkeség, a szeretetlenség és más bűnök 
sokuk jellemét eltorzították. 

Mire tanít ez minket? Arra, hogy egy embernek lehet nagy ajándéka a 
munkára, miközben nagyon kevés van neki a benne lakó Szellemből. Az 
lKorintus 13. arra emlékeztet minket, hogy bár lehet olyan hitünk, ami 
hegyeket mozdít el, ha nincs bennünk szeretet, akkor semmik vagyunk. 
Meg kell lennie bennünk annak a szeretetnek, aminek az eredménye Jézus 
alázata és önfeláldozása. Ne tegyük első helyre az ajándékokat, amik a 
birtokunkban vannak; ha ezt tesszük, lehet, hogy nagyon kevés áldásban 
lesz részünk. Hanem igyekezzünk elsősorban, hogy Isten Szelleme 
világosságként és a szentség erejeként jöjjön a bennünk lakó Jézustól. 
Legyen a Szent Szellem első munkája az, hogy mélyen, a porig megalázzon 
téged, hogy az egész életed érzékeny, megtört szívű várakozás legyen 
Istenre a felülről jövő irgalom tudatában. 

Ne keress nagy ajándékokat; valami mélyebbre van szükséged. Nem 
elég, ha egy fa ágakat növeszt az ég felé, és sürün beborítják a levelek; azt 
akarjuk, hogy a gyökere mélyen a földbe ereszkedjen. Az a gondolat, hogy 

a Szent Szellem bennünk van, és a remény, hogy telve vagyunk a 
Szellemmel, mindig járjon együtt a megtört és bűnbánó szívvel. Hajoljunk 
nagyon mélyre Isten előtt, miközben várunk a kegyelmére, hogy betölt és 
megszentel minket. Nem úgy akarunk erőt, amit Isten megenged, hogy 
használjunk, hogy közben a bensőnk nincs megszentelve. Azt akarjuk, 
hogy Isten teljesen nekünk adja Magát. Alkalmas időben jöhet a különleges 
ajándék, de először és most, a Szent Szellem ereje végezzen el bennünk 
valami sokkal nagyobbat és hatásosabbat, mint bármely ilyen ajándék. 
Keressük ezért, ne csak az erő keresztségét, hanem a szentség keresztségét; 
keressük azt, hogy a belső természetünk megszentelődjön a bennünk lakó 
Jézus által, és azután jöjjön az erő, ahogy szükséges. 

Van egy harmadik kérdés. Képzeljük, el, hogy valaki azt mondja: - 
„Odaadtam magam, hogy beteljek a Szellemmel, de nem érzem, hogy 
bármi változás történt volna az állapotomban. Nem beszélhetek 
megváltozott tapasztalatról. Akkor most mit gondoljak? Nem kell azt 
gondolnom, hogy az odaszánásom nem volt őszinte?" Nem, ne gondold ezt. 
„De akkor mi van? Isten nem válaszol?" 

Szeretteim, Isten válaszol, de nem mindig adott hónapokon vagy éveken 
belül. „Akkor szerinted mit csináljak?" Őrizd meg azt a helyet Isten előtt, 
amit elfoglaltál, és maradj meg benne minden nap. Mondd azt: „Óh, 
Istenem, odaadtam magam, hogy beteljek, itt vagyok üres edényként, 
bízom Benned, és várom, hogy betölts." Foglald el ezt a helyet minden nap 
és minden órában. Kérd Istent, hogy írja a szívedbe. Adj oda Istennek egy 
üres, odaszánt edényt, hogy betöltse a Szent Szellemmel. Foglald el ezt a 
helyet folyamatosan. 

Lehet, hogy nem vagy teljesen felkészülve. Kérd Istent, hogy tisztítson 
meg, adjon neked kegyelmet, hogy elkülönülj mindentől, ami bűnös - a 
hitetlenségtől vagy bármitől, ami akadály lehet. Azután foglald el a 
helyedet Isten előtt, és mondd: „Istenem, te hűséges vagy; és szövetségre 
léptem Veled, hogy a Te Szent Szellemed betöltsön engem, és hiszem, 
hogy te teljesíted." Testvéreim, ezt mondom saját magamnak és az 
evangélium minden szolgájának, és minden munkatársnak, férfinak és 
nőnek, hogy ha így jövünk Isten elé, önmagunk teljes átadásával, bátor, 

hívő hozzáállással, akkor Isten ígéretének teljesülnie kell. 

Ha az én tapasztalatomról kérdeznél, ezt mondanám: Voltak idők, 
amikor én magam is alig tudtam, mit gondoljak ebben a dologban Istennek 
az imáimra adott válaszáról; de örömöt és megerősítést jelentett számomra, 
hogy elfoglaltam és megtartottam a helyemet, és azt mondtam: „Istenem, 
odaadtam magamat Neked. A Te kegyelmed vezetett engem Krisztushoz, 
és előtted állok bizalommal, hogy megtartod a Te szövetségedet velem 
mindvégig. Üres edény vagyok, Te vagy az Isten, aki mindent betöltesz." 

Isten hűséges, és Ő megadja a megígért áldást az Ő saját idejében és 
módján. Szeretett testvérem, ne elégedj meg kevesebbel, mint a teljes 
egészséggel és a teljes szellemi élettel. „Teljesedjetekbe a Szellemmel!" 

Hadd térjek most vissza arra a két kifejezésre, amikkel kezdtem: „A 
lelkész első feladata az, hogy alázatosan kérje Istent, hogy mindazt, amit el 
akar végezni a hallgatóiban, először igazán és teljesen végezze el benne." 
Testvérem, megkérdezem, nem ez a szíved vágya, hogy olyan hívőkből álló 
gyülekezeted legyen, akik telve vannak a Szent Szellemmel? Nem ez a 
szüntelen való imád Krisztus Gyülekezetéért, amelyben szolgálsz, hogy a 
szentség Szelleme, Isten Fiának a Szelleme, a nem világias és mennyei 
dolgokról gondolkodó Szellem uralja; és hogy a bün fölötti győzelem és 
hatalom Szelleme betöltse a gyermekeit? Ha kész vagy arra, hogy ez 
eljöjjön, akkor az első kötelességed az, hogy neked magadnak meglegyen. 

És azután a második mondat: „Minden lelkész dolga az, hogy az 
embereket, akik Krisztushoz jöttek, tovább vezesse, hogy teljesen 
beteljenek a Szent Szellemmel." Hogyan végezhetem sikeresen a 
munkámat? Megértem, micsoda kiváltság az, ha Isten Szelleme vezet 
mindenben, amit teszek. Amikor a Bibliámat tanulmányozom, imádkozom, 
látogatok, szervezek, vagy bármit teszek, Isten kész arra, hogy vezessen 
engem az 0 Szent Szelleme által. 

Néha megalázó tapasztalat számomra, hogy nem vigyázok, és nem 
várok az áldásra. Ilyen esetben Isten ismét visszahozhat engem. De ott van 
az a boldog élmény is, amikor Isten keze vezet, gyakran mély sötétségen 
keresztül, az Ő Szent Szelleme által. 

Járjunk úgy az emberek közt, mint Isten emberei, hogy ne csak 
prédikáljunk egy könyvről, és amiről a szívünkben hisszük, hogy igaz, 
hanem azt prédikáljuk, amik vagyunk, és amink van a saját 
tapasztalatunkban. Jézus arra hív minket, hogy az Ő tanúi legyünk. Mit 
jelent ez? A Szent Szellem lehozta a mennyből az embereknek a 
felmagasztalt Krisztus dicsőségében és örömében való részvételt. Péter és 
mások, akik beszéltek Vele, beteltek evvel a mennyei Szellemmel, és így 
Krisztus szólt bennük, és elvégezte nekik a munkát. 

Ó, testvéreim, ha ti és én Krisztusé vagyunk, akkor el kell foglalnunk a 
helyünket, és igényelnünk kell a kiváltságainkat. Mi tanúi vagyunk az 
igazságnak, amiben hiszünk - tanúi annak, hogy mennyire valóságos, amit 
Jézus cselekszik, és hogy Ki Ő nekünk, a lelkünkben való jelenléte által. Ha 
készek vagyunk arra, hogy Krisztusnak ilyen tanúi legyünk, akkor menjünk 
a mi Istenünkhöz, tegyünk vallást előtte, és vessük alá magunkat, és hittel 
igényeljük, amit Isten tartogat nekünk, az evangélium szolgáinak és 
munkásoknak az O szolgálatában. Isten be fogja bizonyítani, hogy hűséges. 
Ebben a pillanatban is, O megérinti a szívünket, hogy mélyen tudatában 
legyünk az Ő hűségének és jelenlétének. Ő készen áll, hogy mindenkinek, 
aki éhes és bízik Benne, megadja azt, amire folyamatosan szükségünk van. 

"Mert micsoda vagyok én, és micsoda az én népem, hogy erőnk lehetne a 
szabad akarat szerint való ajándék adására, amint tettünk? Mert Tőled van 
minden, és amiket a Te kezedből vettünk, azokat adtuk most néked. " 

Az, hogy mi bármit is adhatunk Istennek, tökéletes rejtély. Az odaszánás a 
kegyelem csodája. „Minden Tőled van, és a Tiédből adtunk Neked." 
Ezekben a szavakban van négy nagyon értékes gondolat, amiket 
megpróbálok világossá tenni számodra: 

1. Isten mindennek a tulajdonosa, és mindent Ő ad nekünk. 

2. Nincs semmink, csak amit kapunk - de mindent, amire szükségünk van, 
megkapunk Istentől. 

3. A mi kiváltságunk és tisztességünk, hogy visszaadjuk Istennek, amit 
kaptunk tőle. 

4. Istennek kétszeres öröme van a javaiban, amikor visszakapja tőlünk, 
amit adott. 

Amikor ezt az életemre vonatkoztatom - a testemre, a vagyonomra, a 
javaimra, egész lényemre, annak minden erejével - akkor megértem, 
milyennek kell lennie az odaszánásnak. 

1 . Isten dicsősége és az O természete az, hogy mindig AD. Isten mindennek 
a tulajdonosa. Nincs erő, nincs gazdagság, nincs jóság, nincs szeretet 
Istenen kívül. Isten természete az, hogy O nem Önmagáért él, hanem a 
teremtményeiért. Az O szeretete olyan, hogy mindig gyönyörködik az 
adásban. 

Itt érkezünk el az odaszánás első lépéséhez. Látnom kell, hogy 
mindenemet, amim van, O adta; meg kell tanulnom hinni Istenben, mint 
mindennek a nagy Tulajdonosában és Adományozójában. Hadd 
kapaszkodjam bele ebbe. Nincs semmim, csak ami valóságosan és 
határozottan Istené. Ahogy az emberek azt mondják: „Ez a pénz a 
tárcámban az enyém," úgy Isten mindennek a tulajdonosa. Az Övé, és csak 

az Övé. És az Ő élete és öröme az, hogy mindig ad. Óh, vegyétek ezt a 
drága gondolatot - Istennek nincs semmije, amit ne akarna odaadni. Ilyen a 
természete, és ezért amikor Isten kér tőled valamit, azt először Ő kell, hogy 
adja, és Ő meg is teszi. 

Soha ne félj attól, hogy mit kér Isten; mert Isten csak azt kéri, ami az 
Övé. Amit kér, hogy adj Neki, azt először O adja neked. A Birtokos, a 
Tulajdonos, és mindennek az Adója! Ez a mi Istenünk. Alkalmazhatod ezt 
saját magadra és az erődre és mindenre, ami vagy és amid van. 
Tanulmányozd, hidd el, éld meg minden nap, minden órában, minden 
pillanatban. 

2. Ahogy Isten természete és dicsősége az, hogy mindig ad, úgy az ember 
természete és dicsősége, hogy mindig elfogad. Mire alkotott minket Isten? 
Úgy lettünk megalkotva, hogy mindnyájan edények legyünk, amelybe Isten 
beletöltheti az életét, a szépségét, a boldogságát, a szeretetét. Arra lettünk 
teremtve, hogy mindnyájan isteni élet és áldás befogadói és megtartói 
legyünk, annyié amennyit Isten belénk tud helyezni. Megértettük ezt, hogy 
a mi nagy munkánk - a teremtésünk célja - az, hogy mindig elfogadjunk? 

Ha teljesen belemegyünk ebbe, az néhány értékes tanulsággal szolgál 
nekünk. Az egyik az - hogy mekkora ostobaság, ha valaki büszke vagy 
önhitt. Micsoda gondolat! 

Képzeld el, hogy kölcsön kapnék egy gyönyörű ruhát, és úgy járkálnék 
benne, dicsekedve, mintha a sajátom lenne. Azt mondhatnád: „Micsoda 
bolond!" De az Örök Isten tulajdonában van mindenünk. Merjük tehát 
felmagasztalni önmagunkat azért, ami teljesen az Övé? 

Akkor milyen áldott leckét tanít nekünk ez arról, hogy hol a helyünk! 
Olyan Istenem van, akinek a természete az, hogy mindig ad, az enyém 
pedig olyan, hogy mindig elfogad. Ahogy a zár és a kulcs egymásba 
illenek, Isten az adó és én az elfogadó, illünk egymáshoz. 

Milyen gyakran aggódunk dolgok miatt és imádkozunk értük ahelyett, 
hogy visszamennénk a dolgok gyökeréhez, és azt mondanánk: „Uram, csak 
arra vágyom, hogy befogadója legyek annak, amit Isten akarata nekem 
szán; Isten erejéé és ajándékaié, szeretetéé és Szelleméé." 

Mi lehetne egyszerűbb? Jöjj, mint elfogadó - megtisztulva, kiüresítve és 
alázatosan. Jöjj, és akkor Isten gyönyörködni fog abban, hogy ad. Ha 
mondhatom ezt tisztelettel, Ő nem tehet mást, ez az Ő ígérete, a természete. 
Az áldás mindig kiárad Belőle. 

Tudod, hogy a víz mindig a legalacsonyabban lévő helyekre folyik. Ha 
mi kiüresítettek és alázatosak lennénk, semmi mások, csak elfogadók, 
micsoda boldog életet élhetnénk! Napról-napra csak dicsérnénk Őt - Te 
adsz és én elfogadok. Te adományozol és én örvendezve elfogadom. Hány 
tízezer ember mondta ezt ma reggel: „Milyen gyönyörű nap! Nyissuk ki az 
ablakokat, és hozzuk be a napfényt a melegével és a vidámságával!" 
Tanulja meg a szívünk minden pillanatban beinni Isten szeretetének fényét 
és napsugarát. 

„Ki vagyok én, és micsoda az én népem, hogy erőnk lehetne a szabad 
akarat szerint való ajándék adására, amint tettünk? Mert Tőled van minden, 
és amiket a Te kezedből vettünk, azokat adtuk most néked." 

3. Ha Isten ad mindent, és én mindent elfogadok, akkor a harmadik 
gondolat nagyon egyszerű - mindent újra vissza kell adnom. Micsoda 
kiváltság, hogy amiért szerető, jóságos közösségben vagyok Vele, és Ő 
megadja nekem azt a boldogságot, hogy örömet okozzak Neki és 
szolgáljam Őt, az Örökkévaló Isten azt mondja: „Jöjj most, és hozz vissza 
nekem mindent, amit adtam." 

De az emberek azt mondják: „Óh, mindent vissza kell adnom?" 
Testvérem, nem tudod, hogy nincs boldogság azon kívül, hogy adunk 
Istennek? Dávid érezte ezt. Ő azt mondta: „Uram, micsoda kimondhatatlan 
kiváltság az, hogy megengeded, hogy visszaadjuk Neked azt, ami a Tiéd!" 
Csak fogadd el, és azután add vissza szeretettel Neki, mint Istennek azt, 
amit Ő ad. Tudod, miért van szüksége rád Istennek? Az emberek azt 
mondják: „Nem azért ad nekünk Isten minden jó ajándékot, hogy élvezzük 
őket?" 

De tudod, hogy az élvezet abban van, hogy visszaadjuk? Csak nézz 
Jézusra - Isten csodálatos testet adott Neki. Ő megőrizte szentül, és odaadta 
áldozatul Istennek. Ez a szépség abban, hogy van testünk. Isten adott neked 



62 



JK. mélyebb keresztény élet 



Ohaszánás 



egy lelket; ez a szépség abban, hogy van lelked - visszaadhatod Istennek. 
Emberek arról beszélnek, milyen nehézséget jelent számukra az, hogy erős 
az akaratuk. Soha nem lehet túl erős az akaratod, a gond az, hogy nem 
adjuk oda azt az erős akaratot Istennek, és tesszük edénnyé, amelybe Isten 
beletöltheti és bele is tölti a Szellemét, hogy alkalmassá tegye arra, hogy 
nagyszerű szolgálatot végezzen Neki. 

Megvan a három gondolatunk: Isten ad mindent; én elfogadok mindent; 
én visszaadok mindent. Megteszed ezt most? Nem mondja ezt minden szív: 
„Istenem, taníts meg, hogy mindent odaadjak"? Fogd a fejed, az elmédet 
minden beszédkészségével, a vagyonodat, a szívedet az indulataival - a 
legj óbbakkal és a legtitkosabbakkal - vedd az aranyat és az ezüstöt, 
mindent, és helyezd Isten lábai elé, és mondd: „Uram, itt van a szövetség 
köztem és Közted. Te gyönyörködsz abban, hogy mindent odaadj, és én 
gyönyörködöm abban, hogy mindent visszaadjak." Isten, tanítsd meg 
nekünk ezt! Ha ezt az egyszerű leckét megtanuljuk, az sok gondnak véget 
vet, amiért nem találjuk ki Isten akaratát, és véget vet annak, hogy mindent 
visszatartunk, mert fel lesz írva, nem a homlokunkra, hanem a szívünkre: 
„Isten azt tehet velem, amit akar; én az Övé vagyok, és mindenem az Övé." 
Ahelyett, hogy azt mondanánk Istennek: „Adj, adj, adj," azt mondjuk: 
„Igen, Uram, Te adtál, Te szeretsz adni, és én szeretek visszaadni." Próbáld 
ki ezt az életet, és tudd meg, hogy nem ez-e a legmagasabb élet. 

4. Isten ad mindent, én elfogadok mindent, én adok mindent. Most jön a 
negyedik gondolat: Isten nagyon örül annak, amit mi Neki adunk. Nem 
csak annak, hogy én adok és kapok is, hanem Isten is ad és kap, és hadd 
mondjam el tisztelettel, hogy Neki nagyobb öröm az, hogy visszakap, mint 
az, hogy ad. A mi kis hitünkkel gyakran azt gondoljuk, hogy teljesen 
beszennyezve kerülnek vissza Istenhez. De Isten azt mondja: „Nem, 
gyönyörűen és megdicsőülve kerülnek vissza." Az O kedves gyermekének 
az odaszánása, a törekvéseivel és a hálájával, új értékkel és szépséggel viszi 
Istenhez. Ah! Isten gyermeke, nem tudod, hogy az ajándék, amit a te 
Atyádhoz viszel, milyen drága az O szemeiben. Láttunk már olyat, hogy az 
anya ad egy darab süteményt, a gyermek visszajön, és felajánlja, hogy egy 
darabot megoszt vele? Mennyire értékeli ezt az ajándékot! 

És a te Istened, barátom, a te Istened, az Ő szíve, az Ő szerető atyai 
szíve vágyik, vágyik, vágyik arra, hogy mindent Neki adj. Ez nem 
követelés. Követelmény, de nem egy kemény uralkodó részéről, hanem ez 
egy szerető Atya hívása, aki tudja, hogy minden ajándék, amit Istennek 
adsz, közelebb visz téged Hozzá, és minden odaszánás, amit megteszel, 
még jobban megnyitja a szívedet, hogy többet kapj az O szellemi 
ajándékaiból. Óh, barátaim! Egy Istennek adott ajándéknak az Ő szemében 
végtelen az értéke. Gyönyörködteti Őt. Látja a lelked vajúdását, és 
elégedett. És ez kimondhatatlan áldást hoz neked. Ezeket a gondolatokat 
sugallja az Igénk. Most jön a gyakorlati alkalmazás. Mik a leckék? Itt 
megtanuljuk, milyen a keresztény élet igazi beállítottsága. 

Az, hogy benne legyünk és megmaradjunk az Istentől való folyamatos 
függőségben. Legyél semmivé, kezdd el megérteni, hogy nem vagy semmi, 
csak egy földből való edény, amelybe Isten lesugározza az Ő szeretetének a 
kincsét. Boldog ember az, aki tudja, milyen semminek lenni, csak üres 
edénynek, aki alkalmas arra, hogy Isten használja. 

Munkálkodjatok, mondja az apostol, mert Isten az, aki munkálja 
bennetek mind az akarást, mind a cselekvést. Testvérem, gyere, és foglald 
el ma az Istentől való nagyon mély függőség helyét. És azután foglald el a 
gyermeki bizalom és várakozás helyét. Számíts arra, hogy Isten mindent 
megtesz érted, amire vágysz Tőle. 

Tiszteld Istent úgy, mint aki bőkezűen ad. Tiszteld Istent, és hidd el, 
hogy Ő semmi olyat nem fog kérni tőled, amit nem adna Ő először. És 
azután jön a dicséret, az alávetettség és az odaszánás. Dicsérd értük Őt! 
Legyen minden áldozat hála-áldozat Neki. 

Mit fogunk odaszánni? Először is az életünket. Talán vannak férfiak és 
nők - fiatal férfiak és nők - akik a szívükben azt kérdezik: „Mit akarsz, 
hogy tegyek - mondjam azt, hogy misszionárius leszek?" Egyáltalán nem, 
nem kérem tőled ezt. Intézd el Istennel, jöjj Hozzá, és mondd ezt: 
„Mindenek Ura, a Tiéd vagyok, teljesen a rendelkezésedre állok." Szánd 
oda magad. Talán sokan vannak, akik nem mehetnek misszionáriusnak, de 
akkor is jöjj, és add oda magad ugyanúgy Istennek, szánd oda magad az Ő 

Királyságának a munkájára. 

Hajolj meg előtte. Add Neki minden erődet - a fejedet, hogy az Ő 
Királyságáért gondolkodjon, a szívedet, hogy kimenjen szeretettel az 
emberekért, és bármilyen gyengének érzed is magad, jöjj és mondd: „Uram, 
itt vagyok, hogy éljek és meghaljak a Te Királyságodért." 

Vannak, akik beszélnek a Szent Szellem betöltéséről, és imádkoznak 
érte. Imádkozzanak többet, és higgyenek jobban. De emlékezz, hogy a 
Szent Szellem azért jött, hogy alkalmassá tegyen embereket arra, hogy a 
Királyság alkalmas hírnökei legyenek, és nem számíthatsz arra, hogy 
betöltsön a Szellem, csak ha Krisztus Királyságáért akarsz élni. Nem 
számíthatsz arra, hogy a menny minden békéje és szeretete az életedbe 
jöjjön és a kincsed legyen, csak ha teljesen odaadod őket Isten 
Királyságának, és csak Érte birtoklód és használod őket. A lélek, aki 
teljesen odaadta magát Istennek, az kapja meg ürességében a Szent Szellem 
teljességét. 

Kedves barátom, nem csak önmagunkat kell odaszánnunk - a testünket 
és a lelkünket - hanem mindent, amink van. Talán gyermekeid vannak, 
talán egyetlen gyermeked van, és rettegsz attól a gondolattól, hogy 
elengedd. Vigyázz, vigyázz, Isten megérdemli a bizalmadat, a szeretetedet 
és az odaszánásodat. Kérlek, vedd a gyermekeidet, és mondd Jézusnak: 
„Bármit, Uram, ami Neked tetszik." Tanítsd a gyermekeidet Jézusért. Isten 
segíteni fog, hogy megtedd, és gazdag áldás lesz érte a lelkedben. 

Azután ott van a pénz. Amikor hallom, hogy pénzt kér minden társaság, 
amikor hallom a számításokat, hogy mennyit költenek a keresztények 
Angliában szórakozásra, és hogy milyen kis összegeket adnak misszióra, 
azt mondom, hogy van ebben valami szörnyű. Isten gyermekei nagy 
gazdagságban és kényelemben, és olyan kis részt adnak belőle! Istené 
legyen a dicsőség minden kivételért! De sokan vannak, akik nagyon 
keveset adnak, akik soha nem adnak annyit, hogy az kerüljön nekik 
valamibe, és érezzék. Oh, barátaim! Az adakozásunknak arányosnak kell 
lennie avval, amennyit Isten ad. Ő mindent neked ad. Vegyük bele az 
odaszánási imánkba: „Uram, vegyél el mindent, minden fillért, amim van. 

Mind a Tiéd." Mondjuk gyakran: „Mind az Övé." Talán nem tudod, hogy 
mennyit kellene adnod. Adj fel mindent, tegyél mindent az O kezébe, és O 
megtanít Téged, ha vársz. 

Hallottuk ezt a drága üzenetet Dávid szájából. Mi, tizenkilencedik századi 
keresztények, megismertük a mi Istenünket, aki kész arra, hogy mindent 
odaadjon? Isten segítsen nekünk, hogy úgy legyen. 

És azután a második üzenet. Nincs semmink, amit nem kapunk, és mindent 
megkaphatunk, ha készek vagyunk Isten elé állni, és elvenni. 

Harmadszor. Bármit kaptál Istentől, add vissza. Ez kétszeres áldást hoz a 
lelkednek. 

Negyedszer. Amit Isten visszakap tőlünk, az eljut Hozzá a Mennyben, és 
végtelen örömöt és boldogságot jelent Neki, amikor látja, hogy elérte a 
célját. Jöjjünk Dávid szellemében úgy, hogy Jézus Krisztus szelleme 
bennünk van. Mondjuk el az odaszánásunk imáját. És az Áldott Szellem 
adjon mindnyájunknak kegyelmet, hogy a megfelelő dolgot gondoljuk és 
mondjuk és azt tegyük, ami kedves az Atyának. 

